
रुत रुत सोरुय द्युत छुम चोनुय। 
म्योनुय बॅव्यनय जय जय कार। 
खँड्य फुट्य ड्यकस॒य ल्योब थोप चोनुय ।। 
म्योनुय बॅव्यनय जय जय कार ।।° ।। 
अभिलाश 


ov. 201 ॥ jst KP Amphalla Jammu. From left Sh. B. N. Abilash, Sh. Moti 
॥ Jee, ohan Lal Aash, Dr. 8. L. Koul (D.Lit.) and Sh. J. N. Sagar. 


क्षमा पोश 


Al. 
० 


here 


बागनय 


शीर्षक 

श्री गणीशाये नम: 
कर्म ज़ाल 
वरदान दितम 


शंकर अज़ वल साल सोनुय 


गोश थाव 

कुस वनि मे 

मे बॅल्य अभिमान 
मन मिलनाव 
अॅन्दरय लबहन यार 
अजल लोन 

ज्ञगतच राजिरेन्य 
व्यतरावुन प्योम 
जटादर शिव शंकर 
फॅरययाद 

पूजा ब चॉनी क्या करय 
ब पोश लागय 

चानि लोलच रेह 
सॅच 

वनि कुस 

वनु जोगयो 

मे वोद कोताह 
अनहार चाने 


श्री बद्रीनाथ अभिलाश 


श्री बद्रीनाथ अभिलाश 


23. 


अनुग्रैह पनुन अनुभावतम 
ऊर्य न॒ यूर्य 

लोल॒ मस 

प्वल्यम दिलुकिस डलस पम्पोश 
मे सपदि संतुष्ट 

रछ मेति पादन तल 

ही भवॉनी 

वोवुम कृत ब्योल 

ग्ड मे हौतमय 

छोरुय पान 

बडि भगवान 

राधा चॉन्य 

मॉज सरसोतिये 

क्या कर व्वन्य 

ज़ॉल्य हारि 

सन्तो वनतो 

व्यनथ 

यॅष्ट दीवस कुन 

अज़ यित ग्र म्योनुय 
गाशि मंद्युन 

क्षमा पोश 

जटनय चान्यन पुशरुम पान 
मेति चाव लोलुक शराब 
आही कॅर्यतोसे 

वांगज वोर 

दिल वुठिहे 


क्षमा पोश 


क्षमा पोश श्री बद्रीनाथ अभिलाश 


लोलुक प्रसाद 


यैलि काँसि हसास इन्सानस बख्ति भाव छु नाल वलान तस छु 
हनि हनि पननिस सॉर्यसय वजूदस लोल गनान। ल्यहज़ा युस ज़्यत सु 
वॉलिंज मंज़ ललनावान छु, छुस वार वार वुहान त तमिकि जोशि छु 
तिम॒ वत तलाश करान यिमन प्यठ पकन सुत्य तस पनुन अँदरून हना 
शीतलता प्रावान छु। अख साधक सिरन ठान तुलनुक जस्त खॉज़ छु 
करान तस छि चेनन त चितरनक्यन थरयन दूर्य फोलिथ यिवान। 
चेननुक त चितरनुक यि आलम छु त्युथ ज़ि तख्खयुल कयन वेरनागन 
छे पॉन्य पानय वुज़िन्य लगान । अथ मंज़ छुन तगनगॅरी या ज़ोर ज़बरदेस्ती 
हुंद कुनि ति अमल दख्ल । अथ मंज़ छु अनुभव॒य योत मौहरिक बनान 
येमि वजह किन्य इज़हार छु ज़ायुन लबान। चेनन त॒ चितरन पत तथ 
लफज़न हुंद जुव ज्र्यत बखशुन छैन गफ कथा। अति छि कम कम 
हॉरिथ गॉमित्य। मगर यिमन दयि अनुग्रेह सपुद त अनुभवचि छट 
शिकारि मंज़ बॅसिथ अंदरूनकिस सँदरस मन्थन कोर त॒ तिहिंदसय 
इज़हारि ख्यालस त बयानस सपुद दवाम हासिल। यिमव मंज़ छे लल 
द्यद, नंद रयोश, परमानन्द, शमस फकीर, समद मीर, कृष्ण जू राज़दान, 
मास्टर ज़िंदु कौल त नील कंठ शर्मा खास तोर कॉबलि ज़िक़िर। 
बहरहाल बखति भावस मंज़ स्वग्वन त निग्वनवाद ओक तरफ त्रॉविथ 
छे अख कथ वनन्य ज़रूरी ज़ि बखति भावस मंज़ या अमि कसम॒चि 
शॉयरी मंज़ छु जज़बुक श्वज्र त पज़र स्यठा अहम्यथ थवान। तमी 
स॒त्य छु शॉयरी मंज़ इनक्सार त खोलूस ह्यकान छट मॉरिथ। आम 

की छ क वन वि नन 


तोर छु जज़ब कि श्वज्ञर किन्य ऑरचर भाव ति व्वतलान। ल्यहज्ञा 
छु येमि ज्ञमानक्यन सिरी शार अदबस स॒त्य वाठ थवन वाल्यन (खसूसन 
शॉयरन) हुंजन तखलीकन मंज़ कुनि नत कुनि रँग्य लाचारगी, बेबसी 
तु अफसुरदगी हुंद्य सॅन्य त व्वगन्य नज़रि गछान। 
अख अहम कथ छे यि ज़ि मरनुक भय छु प्रथ कॉन्सि ज्यहनस 
मंज़ कुनि नत कुनि जायि मूजूद युस ऑरचर करनकिस आँखरी हेर 
पॉविस प्यठ छु वातनावान। मसलन कृष्ण जू राज़दान छु अँकिस 
जायि आशितोष शिवस यिथ कॅन्य अर्चाना करान:- 
हे मृत्यंज़यि येम भयि निशि रछ मै आसय चैय शरन। 
शिव शंकर, शिव शंकर अन्तकाल पालवुन बन।। 
या अँम्यसय सदाशिवस कुन त्वता करान छु बैयिस जायि वनान:- 
ज़्यनुक मरनुक ज़रय कास ह्यथ कालन्य भरय सदाशिव। 
यिछुय हिश व्यनती छै कमो बेश सरिवय कुनि नत कुनि 
पननि शॉयरी मंज कॅरमच । व्वन्य गौद येम्य यिथ पाँठ्य सूंच तँम्य 
वॅल्य पननिस सोंचस तिथी हिव्य वसतर त यि सोँच छु 'अभिलाशस' 
ति त सु छु यिथ पॉठ्य अथ ज्यव बखशान:- 
दयि गथ पनन्य चुय हावतम। 
मृत्यु शिहुल अनुभावतम।। 
यम येलि करयम प्राणन दरय। 
सेदि बुधि निज़्यस परमीशरय।। 
मगर सुती छु तमना करान त यछान ज़ि:- 
अभिलाश निहन यैलि चय गरय। 
पोत कल थॉव्यज़्यस न अख ज़रय।। 


क्षमा पोश श्री बद्रीनाथ अभिलाश 


यी थवत मनज़ूर ईशरय। 

सेदि बुथि निज़्यम परमीशरय।। 

मरुन छु हॅकीकथ त यि तलखाब छु प्रथ अँकिस चोन तवय 
किन्य छै अमिच थर आसन्य क्वदरती मगर जुवनस सुत्य यिमति 
लवॉज़िमात वाबस्त छि तिहुंद आसुन त तिहिंज यछा कर॒न्य ति छे 
ज़रूरी। ल्यहजा यिति अख इन्सान यैछि त येमिच कामना करि ति 
अगर न सहल बामल यियस तेलि करि सु पनन्य कामना स्यद गछन 
बापथ कॉन्सि नत कॉन्सि व्यनती तिक्याजि यि त्रावि तस शवूरस प्यठ 
असर त क्वदरँती यिन अथ अछर वरदन ति लागन । पत अथ यि वनुन 
ज़ि लीलायि अदबस सुत्य वाठ थवन वॉल्य क्या छि बेछि बान हाथ 
द्रामत्य छु सरासर गलथ तिक्याज़ि बेछनस, कामना करनस त यछनस 
मंज़ छे ज़मीन आसमान फर्क । मजलून संदिस ऑमिस प्यालस, ग्वसॉन्य 
संदिस कशकोलस, मुसॉफिर संदिस हलमस त ललि हंदिस बत टूरिस 
मंज़ यस न फर्क तगि करन्य तस क्या वनव ? बहरहाल यि वॅनिथ छु 
म्योन मकसद युतुय बनुन जि लीला गो शॉयिर ति छु यैमी आलमुक 
त समाजुक अख फर्द यस छांडूनस सत्य सृत्य जिन्द रोज़नक्यन 
बाकृय लवॉज़िमातन हुंज़ ति ज़रूरथ छै त तस ति छु यिथय पॉठय 
सोरूय केह छांडुन यिथ पॉठ्य यिछु कथ करन वाँलिस ति छांडुन छु 
प्यवान । ल्यहज्ञा छैन यिछ ज़ैहनी व्वतलबुजि कांह ति, मानि थावान। 
यि कथ गछि हना साफ 'अभिलाश' संदि वॅन्यमति येमि बंद सुत्य:- 

बेख्या मंगस बस बखति भावच । 

दपस मे सुमरन दि पननि नावच ।। 


सनन 

ब जूल्य दाँरिथ छुसस गदागर । 

मे सपदि सनत्वश्ट सु टोठ ईशर ।। 

'अभिलाश' छु आशितोष शंकरस पननि भावनायि हुद्य ब्यल 
त मादल शेरि लॉगिथ त पादन तल व्वथरॉविथ पनन्यन बॉतिनी चेशमन 
गाश प्रवान म्वख यिध कॅन्य यिनच प्राथनी करान:- 

यँचकाल वोतुम वत चानि गरान। 

अनि गटि मंज़ छुमन केह सारान।। 

गट चुय कासतम छुख प्रज़लवोनुय । 

शंकर अज़ व्वल साल सोनुय। 

मगर आशितोष संदिस कृपा करनस छु व्वमेदवार तिक्याजि 
शिव छु बखति भावय प्रसन गछथ दयायि हुंद्य बर यल त्रावान त 
टोठान खास कर तस येम्य पनुन सोरूय आसुन त नें आसुन तँस्य 
पुशरोवमुत आसि, चैशम ति आसनस तँस्य कुन दरस त यछाह आस्यस 
तॅस्य मंज़ लीन गछनस:- 

गोव यि पथ कुन ती छुन मॅशरॉविथ | 

गोस म्योनुय सोरूय छुन त्रॉविथ ।। 

दवन कुनुय युथ बनि जन अबसन वर। 

आदि शंकर अज़ यित गर म्योनुय ।। 
यिथय पॉठय छुस बेयिस जायि वनान:- 

दयि संज़ दयि गथ निशचल त अटल। 

तथ बदलावनुक छुन कॉन्सि ति बल।। 

तमि किन्य तँस्य गछि पान पुशरोनुय । 

शंकर अज़ व्वल साल सोनुय।। 

बखति भाव यूताह गनान गछि साधनायि हुंद्यन पोशि वनन ति 
छे तमी अनमान ह्यवान फुल्य लगन्य। साधकस छु अमी सृत्य पनुन 
अंदरून जन त ग्वलाबन हुजि ख्वशबोयि स॒त्य बॅरिथ वासान त व्वंदक्य 
रतन दीफ छिस सु गाह छटान यैमि सत्य साँरी अनि गट गाशरावन 
यिवान छस। 

अभिलाश छु यि पूर पॉठ्य जानान जि यौताम बखति भावकिस 
नागरादस बुबराय लगि तोताम छु मॉर्यफतुक जाम प्रावुन ना मुम्किन । 
वनान छु:- 

कीवल कुनुय छुम चै निशि मै हाजथ। 

नेति नेम चे क्युत केह गछुन संच्यथ ।। 

बुज्चनाव बखति भाव यथ न आसि पयमान। 

भगवान, भगवान, भगवानो । । 

दरअस्ल यैलि लोलच रेह छै हेरि ब्वन आवरान त॒ तति छुन 
पत इन्सानस तगान बोज़नुय जि क्या करि। येमि वरॉय कि सु छु परम 
ब्रह्म परमीशरस वछि वॉलिंजि नाल दिवान त आलव करान। यिहॉय 
हालथ छै अभिलाशस ति:- 

परमीशर, रामीशर, ज़गत ईशर भगवन । 

चानि लोलच रेह मै गँडनम दँज शरीरस हन हन।। 

चॉन्य दूरिरन सूर कौरनम छुस ब संकट बूगन। 

चानि लोलच रैह मै गँडनम दॅज़ शरीरस हन हन।। 

अथ मंज़ छुन कांह शक जि दज दज्ञ स॒ती छु मज्ञ मेठान मगर 
सुती छुस व्यनती करान त॒ वनान:- 


no रि डि दान यन 

सुय मै दियहम तिछ अठकल जाग रोज़िद्ाम न्यर्मल। 

छुय डलस अंदर ज़लस प्यठ यिथ कॅन्य रूजिथ कंवल।। 

दाग कर्मन हंद्य न लगहन जाम लॉगिथ प्रचरन। 

चानि लोलच रेह मै गँडनम दॅज़ शरीस हन हन।। 

बहरहाल अभिलाश छु सुपुर्दगी हुँद कॉयिल। ज़गत अँभायि 
हुंदिस टोठनस त शिव संदिस प्रसन सपदनस प्यठ छस यछ त पछ। 
शिव त शखती हुंद्यन पादन पान पुशरिथ छु अस्तौती ति करान त 
यिमन व्यनय प्रयन ति करान यि ज़ॉनिथ:- 

खोलि दरवाज बोलि ज़न कोस्तूर । 

ग्रज़ि आलम वजि साज़ सन्तूर ।। 

नचि सृष्टी दृष्टी चाने। 

ग्वड मै ह्योतमय लीलायि चाने। | 

संपूर्ण सपदनच यछाह छै प्रथ कॉन्सि आसान मगर मुक्कमल 
सपदनच व्वठ छांठ छु खालय कांह करान। मगर यस ग्वर कृपा 
सपदि त पनुन्य साधना तग्यस वति लागुन्य सुय गछि हनि हानि प्रथ 
ज़ाल मंज़ आज़ाद त पूरनतायि हंदिस आँखरी शिखरस ताम वाति। 
स्व गॅयि लल येमि सोरुय केह सर कॅरिथ वौन:- 

औमुय छु व्वथ पथ औमुय छु स्वरुन। 

औमुय छु व्वपदीश परम ज़ान।। 

ओमुय परुन औमुय स्वरुन। 

ओमस॒य सृत्य छे ज़ॉनी ज़ान।। 

व्वन्य गव बावनच त॒ व्यकुनावनच परंपरा छे अनुभवस ताँबीन 
(अथ मंज़ छन कांह ज़ोर जबरदॅसती) । युस योत वोत तँम्य वन्य 

ततिची शेछ ब्वद। पननि मकदूर मुतोंबिक छु अभिलाश ति बनान:- 

पन औमकी मन रोज़ि यैलि खारान। 

दफ दजि तय रफ रोजि पान प्रजलान।। 

बनि पूरन ननि तस क्या छु भगवान। 

बनु जोग्यो मन किथ रोज़ि साविदान।। 

इन्सान छु फितरी तोर पारद्य मिज्ञाजुक तव किन्य हैकि न 
अँमिस सोच अँक्यसय डेजि रूजिथ मगर साधनायि हंदिस सागरस 
मंज़ बॅसिथ छुस पनुन मन थ्यर करुन ज़रूरी। ब छुस कांछान जि 
अभिलाश करि दह ख्वत इह पज़रक्य संगर सर खर त अम्य संदि 
अनुभवुक प्रकाश प्रज़लावि अम्य सुंद अंदरून दह पत दूह तीज़ी 
सान। 

अभिलाश साँबन्य यि सौबरन “क्षमा पोश'' छे अँम्य सदि 
प्रजलवुनि पगहुच निशानदिही करान त दयि नाव स्वरन वालयन हुंदि 
बापथ लोलुक प्रसाद। 


मक्खन लाल 'कंवल' 
पुरखू मायग्रंट कैम्प, जम्मू। 
25 सतंबर 2002 

अख म्वलुल इज़ाफ 


भक्ती हंद्य छि ज्ञ अहम जुज़। अख गव प्रेम त॒ ब्याख श्रद्धा । 
येलि प्रेम त श्रद्धायि म्युल सपदि भक्ती छि वजूद प्रावान। दूशवन्य हुद्य 
अहम ग्वन छि यिकवट रॅलिथ भक्ती भावस आकार बखशान | लोलुक 
वुशनेर त श्रद्धायि हुंद आनंद अनुभव द्वशवय छि भक्ती मंज़ यिकवट॒ 
्रींठ यिवान। भक्ती छु सामाजिक भाव तिक्याजि अथ मंज़ त्रै जुज़ - 
बॅख॒त्य, इष्ट त भक्ती। 

ऑल्य नाश गछन पत छि गरि न्यबर कॉशरि शॉयरी मंज़ ज़ 
अहम नॅहजि परन वाल्यन हुंद ध्यान पानस कुन फिरान। अख गयि 
विस्थापनच शॉयरी यथ मंज़ सोन रावन त्यौल दिलि जिगरस वेह छु 
तुलान त जलोदभेव्य व्यनाश लीला इन्सॉनी कदरन ख्वठ ज़द कॅरिथ 
लत म्वंजि करान। दोयिम छि भक्ती शॉयरी य्वस वारयाह काल 
सपदिथ दुबार शद-ओ-मद सान जँदीद कॉशरि शॉयरी रूहाँनी थज़र 
त बजर बखशान छि। यि छु अख नेक फाल। पननि इखलाँकी कद्र 
ख्वठ जंद कॅरिथ येलि इन्सान पननिस वजूदस प्यठ सोच छु ह्यवान 
करून तस छु पनुन आसुन ग्रज़वुनिस आरस मंज़ यीर वसवनि नावि 
हुद्यं पॉठ्य तबॉही हुंदिस बुथ्य फिर्य आर पलस कुन दवान बासान। सु 
छु खोफ ज़द सपदिथ दयस नाद लायान त आर हचव चेशमव दयि 
वथ छारनि नेरान। सु छु लल देदि, शेख नूरदीनस, परमांनन्दस, रवप 
भवानि, कृष्ण जू राज़दानस, लक्ष्मण बुलबुल त॒ मास्टर जियस याद 
करान ईशर मायि वलन यिवान। श्री अमर नाथ दर ('दर्शन'-1993 

ई०), भवानी भाग्यवान द्यद (“मन पंपोश'-1998 ई०), श्रीमती बिला 
रैणा ('रेश माल्युन म्योन'-1998 ई०), स्व० निरंजन नाथ सुमन 
(“शेषकल'-1998 ई०), श्री प्राणनाथ भट गरीब (“संजीवनी'-2000 
ई०), श्री काशी नाथ बागवान ('अछर गाद्य'-2001 ई०) त श्रीमती 
गिरजा कौल (“गुरु दक्षिणा'-2002 ई०) छि अज़कलचि नाव ह्यनस 
लायक भक्ती शॉयरी करन वाल्य ग्वनमात यिमव लूक मॅत्य सुंद 
ध्यान ज्ञनत मुहिथ न्यूमुत छु। आध्यात्मिक सोचुक थज़र, बजर, गॅहरॉयी 
त॒ व्यस्तार, फिलास्फी त रूहॉनी आनंद प्रावुन त परखावुन, ऐहसासि 
हक त॒ वजदॉनी कृफियत गर्ज सॉरी अहम पहलू छि आज़ जेंदीद 
कॉशरि भक्ती शॉयरी मंज़ वखनय प्रावान त परन वाल्यन, स्वरन 
वाल्यन क्यो बोज़न वाल्यन रूहॉनी आनंदच शैछ बावान। 

पंडित बदरी नाथ अभिलाश साँबन्य यि तखलीक “क्षमा 
पोश'' छि जॅदीद कॉशरि भक्ती शॉयरी हदिस खज़ानस अख म्वलुल 
इज़ाफ। अछन पुलवाम्युक असली रोज़न बोल अभिलाष जी छु दयस 
लोल बरान, ल्वल ख्वल करान, ल्वलि ललवान त शोरि श्रद्धा पोश 
निछावर करान। यिम छि पॅज्य पॉठ्य दयि बँखत्य यिमव मन मंज़ 
ख्वचर ज़ॉलिथ रूहॉनियतच वथ रॅटमच छि। अथ वति प्यठ पकुन छु 
स्यठा मुश्किल। माँदी जिन्दगी हुंद मुलमाय छु इन्सॉनी सोचस खुर 
अनान। सु छु कल कापि ह्यन यिथ निन यिवान। अभिलाष छि दयस 
शरण सपदिथ, पनुन त॒ परुद मॅशरिथ ईशर अनुग्रह खॉतर हलम 
दॉरिथ भक्ती हुजि वति प्यठ गामज़न। कर्म ज़ालस मंज़ ह्यन यिथ ति 
छु तस स्यक्‌ विशवास जि: 


अ 

स्वकर्म क्वकर्म बकार यिन पानस । 

प्रछुगाँर येलि लगि थानस प्यठ।। 

द्वद त पोन्य ब्योन ब्योन नेरि तमि कालय। 

ह्न आख कर्मन हुंदि ज़ालय।। 

(कर्म जाल) 

योहय आत्म विशलेषण त आत्मबोध छु (self Analysis 
910 २९2३०) जदीद कॉशरि भक्ती शॉयरी सोचकि एतिबार 
थज़र त॒ बॅरचर बखशान। अभिलाष छु अथ तुलिथ आरहचव चेशमव 
दयस व्यनती करान कि: 

आज्ञानस मे स्वज्ञान दितम। 

वरदान दितम वरदान दितम ।। 

(वरदान दितम) 

शिव बॅख॒त्य अभिलाष छु शंकरस बाव कोसम पज़ि लोल 
निछावर कॅरिथ त आशितोष कृपा प्रावन खॉतर अँहम गॉलिथ त 
सूहम प्रजनॉविथ सूर मॅतिस यिथ मन नावनच कूशिश करान:- 

यॅचकाल वोतुम वत चानि गारान। 

अनिगटि मंज़ छुम न केह ति सारान।। 

गट च॒य कासतम छुख प्रज़लवोनुय। 

शंकर अज़ वल साल सोनुय।। 

म्वख हाव बॅखुत्यन छु तमना चोनुय। 

शंकर अज़ वल साल सोनुय।।। 

(म्वख हाव बेंख॒त्यन) 

अभिलाश छु ईशर वंदनायि मंज़ शिवस सृत्य सत्य शख्ती 
ति बाव कोसम निछावर करान तिक्याजि तस छु विशवास जि शख्ती 
बराय शिव छु शव। तवय छु सु माजि चरन रटान त व्यनथ परान:- 

मूल मूर्खा अज़ हय आव चानि डेडि तल। 

गछि मेहरबान रछि मेति पादन तल। 

नेशिब्वदसय व्यशयव केर गांगल। 

गछि मेहरबान रछि मैति पादन तल।। 

(माजी बुज़नावतम) 

मे छि व्वमेद ज़ि अभिलाष सॉबुन यि भक्ती बॉतन त लीलायन 
हुंद मजमुव “क्षमा पोश'' गछि अकवुहिम सूदी हुज़ि कॉशरि भवित 
शॉयरी मंज़ अख बेश कृमती इज़ाफ सॉबित। ब छुस यिमन यिहिंज़ि 
ईमानदारान कूशिशि प्यठ हुब सान मुबारक बाद दिवान। 


भूषण लाल कौल 
(डी० लिट०) 
बरनाई बनतालाब 
3 जनवरी, 2003 ई० 

बद्रीनाथ अभिलाश छु बख्ती सागरस थाह लायनुक अभिलाश 
हाथ। अँम्य छु पनुन आसुन त बासुन तॅस्य पुशरोवमुत। अँमिस छु 
दरद बोन्यन तल म्वरली शब्द कनन गोमुत। लल दैदि द्युतुस आलव, 
“गोबर्‍या तार छुखा मंगान ? वौननस:- 
तप जप निशि अभिलाश म्वखासय। 
करतम मनि मंज़ वासय चुय।। 
बख्त भाव प्रेरना हदयस त्राव। 
मन मिलुनाव भगवानस सुत्य।। 
व्यनथ करन, 'मे गोछ बख्त भाव” । आलव गोस, 'तथास्तु' । 
अती प्यठ गोव यि साधनायि मंज़ लीन। बख्ति भावस मंज़ लीन 
सपदुन गव सँहज्ञ अमर्‌यथ गलि गलि चोन। बख्ती स॒ती छि मुख्ती 
द्य दरवाजु यल गछान त॒ अंधकार॒क्य ठँर्‌य म्वकलान। अध्यात्म 
सिरयि व्वदयस यिवान। अमी वौनुन:- 
मे छम व्वंदस कल वुछिहथ च वारय। 
ब पान पननुय चे डालि खारय। 
यि पान अर्पन छु चानि वेरे। 
चु योद चलख व्वन्य मे चोन फेरे।। 
अमि तल॒ छु ननान ज़ि अमिस छु भावनायि हंदिस सँदरस 
तलातुम। अवय छुस आर होत व्यनथ करान जि च योद चलख व्वन्य 
मे चोन फेरे। अंमिस छु आत्म ज्ञानुक सु तस्सवुर दीदमान यथ आलूह॒त्युक 

ब्रांद पोव छि वनान। अँमिस छु कनन दिदरि गं गं गौमुत त व्वन्य छु यि 
आगम॒क्यन मुशॉहिदातन मंज़ मशगूल तु सिरयत क्यन गँजीनन छुस 
ठान व्वथनस तयार | 

यिम बख्ति रसक्य आलव बूजिथ छु परन वोल खबर कमन 
तस्सवुरातन मंज़ आवुर सपदान त वाराह कालस बेखुदी हुंदिस आलमस 
मंज़ भावनायि हुंद्य रंग वुछान। 

ब्रदीनाथ अभिलाश छु प्रकाशि थानस वातनचि कूशिश मंज 
महव। दय बूजिन अँम्य सुंद यि ऑरिज़्यव सपदिन पूर । 


मोहन लाल आश 
स्यकटर-1, दुर्गा नगर, जम्मू। 

भावनायि हुंद पोशि गोद 


यि म्यॉन्य स्वंबरन छैन कुनि मनसूब बंद शायरी हुंद नॅतीजि 
बॅल्यकि म्यान्यन ऐहसासन त भावनायन हुंद पोशि गाद । यि भावना छै 
मे परमपरायि हुंद द्युत। अथ सृत्य छि म्यॉन्य संस्कार वॉटिथ। मे छु 
शुर्य पान प्यठय ऐहसासुक शैहजार सायि कॅरिथ। ब छुस पुलवॉम्य 
तँहसीलकिस 'अछ्न' गामस मंज़ ज़ामुत। यि गाम छु क्वदरँती नज़ारव 
स॒त्य मालामाल। रेम्ब आर छु अमि गामकिस दामनस त यार बलन 
नालमेँत्य करान। अति छु भॉरव राज स्वामी जगन्न नाथ जी सुंद स्यठा 
मशहूर अस्थापन। अमि अस्थापनुक हवाल छु राजतरंगनी मंज़ ति 
मेलान। यि छे तँच बारगाह। अति युस ति हाजथमंद दॅश गंडि तस छु 
मुराद पूर सपदान। कामना स्यद गछन पत छु अति राज्ञ कठ करनुक 
शत पूर प्यवान करुन। अति ओस तकरीबन वृहर्य वॅरियस यि सिलसिल 
जाँरी रोज़ान। दोयिम प्रथा ऑस यिज़ि अमि गामचि कूरि सत्य युस 
नेथुर करिहे तस ति ऑस अति राज्ञ कट्च बॅली ज़रूरी दिन्य। यि वाद 
करार ओस लँगनस प्यठ करनु यिवान। अमिकि प्रभाव स॒त्य ओस 
सॉर्यस॒य अछन गामस अख अध्यातिमक वातावर्ण दिलस त द्यमागस 
व्यहात कॅरिथ रोज़ान। 

म्यॉनिस गरस मंज़ ति ओस दयि नावुक स्यठा चला दोर। 
येमि किन्य म्योन तख्खयुल त तफ्फकुर वार वार मुतॉसिर सपदान 
रूद। त म्योन बॉतनी संसार ओस कुन कुनि सात तॅम्य सुंद अनुग्रेह 
प्रावन बापथ बेकरार सपदान। यिहय बेकरॉरी बनेयि म्यानि तुक बंदी 


क्षमा पोश श्री बट्टीनाथ अभिलाश 


हुंद आगुर। ब छुस नु शॉयरी हुंद दावा करान बॅल्यकि अख ओरुत 
बॅनिथ जगत अंभायि हुंदिस ब्रांदस नख आहुजाँरी करान । मै छैन ख्वद 
फरामोशी या इरफान ज्ञात हाँसिल करनच कांह व्यद बॅल्यकि अँकिस 
आत्रैत्य सुंद ऑरिज़्वय याहय भाव रस कौरुम चरनामर्‌यतुक्य पाँठ्य 
यथ “क्षमा पोश ' पुस्तक रूपी बानस मंज़ जमाह। ताकि अगर कांह 
लोल वोला अम्युक नॅवीद ग्रहन करि धव॒ मेति मेलि तम्युक फल। त 
ज़िदगी हुंद कांह मकसद गछि हाँसिल । तुहुंज़ गछि आही आसन्य। 

ब छुस कॉशरि अदबक्यन त्रन बहलिपायि शखसियतन श्री 
मक्खन लाल कंवल, श्री मोहन लाल आश त॒ डॉ ० भूषण लाल कौल 
(डी-लिट) सॉबुन स्यठा आभाँरी यिमव म्यानि यथ भावनायि अथ 
थोव प्यठ। यिहिंदि व्वस्तादान नज़रि त आशीर्वाद सुती सपज़ मे यथ 
कामि मंज़ सफलता हाँसिल | श्री रतन लाल जौहर सुंद ति छुस खास 
पॉठ्य मशकूर यिमव न सिरिफ यथ किताबि नागरी लिपि हुंद वरदन 
लोग बल्कि शेर पॉर ति कॅरहस। श्री पी.एल.सुदेशी सुंद ति छुम 
ऐहसान येम्य यथ किताबि शूबिदार सर वरुक बनोव। 


बदरी नाथ अभिलाष 
स्कटर-1, दुर्गा नगर जम्मू 


HR 


श्री बद्रीनाथ अभिलाश शरीबद्रीनाथअभिलाश क्षम क्षमा पोश 


श्री गणीशाये नम: 


स्वंदर छु साथ अज कोताह जान, 

श्री गणेश अज़ बनत म्योन मेहमान । 
व्यनती बोज़तम त थवतम द्यान।। 

श्री गणेश अज़ बनत म्योन मेहमान ।।० ।। 


पूजा चॉन्य ग्वड़ प्रथ कांह करान, 

महादेव सुंद छुस योहय वरदान। 

लोल किन्य सोरुय ज़गथ पूज़ान।। 

श्री गणेश आज़ बनत म्योन मेहमान।।०।। 


प्रथ कारस छुख रथि खारान, 

थोद पीठ चोनुय नाव चोन महान | 

सन्तुष्ट रोज़तम ही कृपा निदान || 

श्री गणेश अज़ बनत म्योन मेहमान ।।० ।। 


बावनायि किन्य आज़ दोरुम ध्यान, 

साल यियि गणपत छुस ब॒ तोशान। 
मेहमान रोजुम बनय म्यज़मान।। 

श्री गणेश आज़ बनत्‌ म्योन मेहमान।।० ।। 


त नी 


क्षमा पोश श्री बद्रीनाथ अभिलाश 


चानि पूजायि हुंद कोर मै सामान, 

दौहस ऑनिम सौंबरिथ पोश जान जान। 
पोश लागय पूजायि तलसाँ म्योन मान।। 
श्री गणेश अज़ बनत म्योन मेहमान 11० ।। 


लोल चानि कॅरय तयार मै कम पकवान, 
लॅड्य त रोठ चे छिय ज़्याद प्रयान। 
रोज़य ब आपरान गछत॒ ख्यवान। 

श्री गणेश अज़ बनत म्योन मेहमान ।।० ।। 


ग्वन चॉन्य बेशुमार छुमन त्यूत ज्ञान, 
अंधकार कासतम दितम पॉरयज़ान। 
गन च्वदश द्वह छुसय यी मंगान।। 
श्री गणेश अज़ बनत म्योन मेहमान ।।० ।। 


पापन त शापन लौगमत फ्युर, 

ज़िन्दगी म्यानि आव तमिकुय खुर। 
कोताह चै वनय ज़ानि म्योन पान।। 

श्री गणेश अज़ बनत म्योन मेहमान ।।० ।। 


श्री बद्रीनाथ अभिलारा 


क्षमा पोश 
ति डड ”:ाा 33 वरजिव्ि र का 
दास छुस चोनुय यँच अनज़ान, 
ज़ांह प्योस न पायस फोरुम अभिमान। 
डर छुम अडफोल मा गछि म्योन पान।। 


श्री गणेश अज बनत म्योन मेहमान ।।० ।। 


गर केर्य कॅर्य येति गौल म्योन पान, 
तिलवॉन्य वानस दांद ज़न लमान। 

सुम म्यानि लोस व्वन्य नचान नचान।। 

श्री गणेश आज़ बनत म्योन मेहमान । 1० ।। 


बॉय बंद त बांदव छिन केंह दिवान, 

मॅरिथ छिस दवह पाँशि रिवान वदान। 
नॅव कथ नवि दोह्या सोरुय मशान।। 

श्री गणेश आज़ बनत म्योन मेहमान ।।० ।। 


प्राता कालस छुसय यी मंगान, 

वासनावि म्यानि रॅट्यज़ि पान कमान। 
युथ न ब्द राव्यम बेयि डल्यम ध्यान।। 
श्री गणेश आज़ बनत म्योन मेहमान 11० ।। 


HR 

कर्म ज़ाल 


जान छुख न पान म्यानि बोज़ येमि हालस। 
हान आख करमन हुंदि ज़ालय।। 


दूर छुख प्योमुत चु निशि भगवानस, 

संसार जालकिस वानस प्यठ। 

दवख त दॉद्य वुछ वुछ दिवान छुख नालय।। 
ह्यन आख करमन हुंदि ज़ालय।।०।। 


स्वकर्म क्वकर्म बकार यिन पानस, 

प्रछुगाँर येलि लगि थानस प्यठ। 

दद त॒ पोन्य ब्योन ब्योन नेरि तमि कालय।। 
ह्यन आख करमन हदि ज़ालय।।०।। 


करमन क्वलुछ छुय गिल क्या छु गॉरस, 
मत॒ दित दर दिल वारस जाय। 

अज्ञान सॅदरस मत दित छालय।। 

ह्यन आख करमन हुंदि ज़ालय।।०।। 


श्री बद्रीनाथ अभिलाश 


अज़ पगाह कॅर॒यधुय वॉन्स गछि नीरिथ, 
यावुन ति छुम गछान बुध फीरिथ। 
वासना मै फिरवान बालु पथ बालय।। 
ह्यन आख करमन हुंदि ज़ालय।।०।। 


दवह अकि श्रुक त ह्युक लगि यथ पानस, 
गॉफिल रूदुख च सत ज्ञानस। 

रुशवथ ति केह नसाँ रटान महाकालस।। 
ह्यन आख करमन हुंदि ज़ालय।।०।। 


ज्ञान वोन जञॉनियव मुडव कोर न॒ विशवास, 
दयि संज़ि छेपि लॅग्य चीद बेयि खास। 

दय यैलि छांडहान चलनय ज़ालय। 

ह्यन आख करमन हुंदि ज़ालय।।०।। 


HR 


क्षमा पोश 

क्षमा पोश 


वरदान दितम 


अञ्चानस मै स्वज्ञान दितम। 
वरदान दितम वरदान दितम।। 


थज़ि कामनाये डेडि तल, 

खयदार शीशस तुल मै मल। 

यूगी ज़नन हुंद त्रान दितम।। 
वरदान दितम वरदान दितम।।०।। 


दरबार छु चोनुय यॅच महान, 
प्रज्ञनावि सुय यस आसि ज्ञान। 
सुय ज़ाननुक व्वन्य ज्ञान दितम।। 
वरदान दितम वरदान दितम।।०॥। 


येति वारि वारे द्रायि कृत्य, 
कर्मफल पनुन ह्यथ सृत्य सृत्य। 
क्रेछर त मेछर ज्ञान दितम।। 
वरदान दितम वरदान दितम।।०।। 


श्री बद्रीनाथ अभिलाश 


क्षमा पोश 


श्री श्रीबट्रीनथ अभिलाश ना अभिलाश 
कर्मफल कुडुर हथ आस ब योर, 
जांह मा मै अथ प्यठ केंह व्यचोर। 
येति योर व्वन्य शैहजार दितम।। 
वरदान दितम वरदान दितम।।०।। 


द्वह राथ कोरम मे ख्यन त चन, 
डंजि मा रोटम मे ज़ांह ति मन। 
चचंल मनस थ्यथ थान दितम।। 
वरदान दितम वरदान दितम।।०।। 


व्यनती च बोजुम दार कन, 
शौज्ञराव बॅख्ती किन्य मे मन। 
संसार सँदरस तार दितम।। 

वरदान दितम वरदान दितम।।० ।। 


तुलमुलि चु छखना रॉगिन्या, 
ज़गतस छि चानी ऑगिन्या । 

डेडि तल तेती रत्य फल दितम ।। 
वरदान दितम वरदान दितम ।।० ।। 


क्वङि मंज़ रॅटिथ द्द चावतम, 
मेछर त्म्युक अनुभावतम। 

द्द शुर ब छुस बोड शान दितम।। 
वरदान दितम वरदान दितम। ।० ।। 


क्षमा पोश 


वेरि चानि हाथ आस पोशि गोंद, 
माता मे कासतम जन्म म्याँद। 

प्रथ सात युथुय व्यचार दितम।। 
वरदन दितम वरदान दितम।।०॥। 


दरबार छु चोनुय अन्त रौस, 
अमर्‌यथ मोदुर तति ठान रौस। 
चमहा दितम यकबार दितम।। 
वरदान दितम वरदान दितम।।०।। 


चन ब्रोंठय मॉज वन ब क्या, 

अंदर मनस छम त्रेश स्यठा। 

गंगा अछैन्य हिश दार दितम।। 
वरदान दितम वरदान दितम।।०।। 


मुर दॉरिथ 'अभिलाश' डेडि तल, 
ज्ञानुक चु म्वछि फोल त्राव जल। 


श्री बद्रीनाथ अभिलाश 


हवबि हवबि ख्यनुक सुय वल दितम।। 


वरदान दितम वरदान दितम।।०।। 


IR 


श्री बद्रीनाथ अभिलाश 


शंकर अज़ वल साल सोनुय 


क्षमा पौष 


११) क भि 


म्वख हाव बॅखुत्यन छु तमना चोनुय, 
शंकर अज़ वल साल सोनुय। 

छुन कथा त्रॉविथ चठ मलाल प्रोनुय ।। 
शंकर अज़ वल साल सोनुय।।०।। 


जन्मन हुंद द्रख स्वख छुस बूगवोनुय, 
यि छु कर्मफल म्योन प्रोतुय। 

प्रालब्ध फल छुम मनि प्यतरोनुय।। 
शंकर अज़ वल साल सोनुय ।।० || 


पापन प्रान्यन आज़ ख्यमा करतम, 
वरतम मे पनुन्यन चरनन तल। 

दारि ओश त्रावान सन्तान चोनुय।। 
शकर अन्न वलु साल सोनुय।।० ।। 


माया ज़ालन प्रथ अंद वौलनस 

हंग मग बंद गोव पान म्योनुय। 
शतरुत मा छुस मै सत्य प्रोनुय ।। 
शकर अज़ वल॒ सालु सोनुय | ० ।। 


क्षमा पोश 


श्री बद्रीनाथ अभिलाश 


शूबवन्य त लूबवन्य सामान हावान, 
कमि कमि छल छुम ब्रमरावान। 

वुछ वुछ छांगरि मन गढ़ान म्योनुय।। 
शंकर अज़ वल साल सोनुय।।०।। 


संसार जालन वौलनस च्वपाँरी, 
अथ मंज छुस ब हाँर्‌य हॉरिये। 
अमि मंज्ञ कडि ब्रस अनुग्रैह चोनुय।। 
शंकर अज़ वल साल सोनुय।।०।। 


यॅचकाल वोतुम वत चानि गारान, 
अनि गटि मंज़ छुम न केह ति सारान। 
गट चय कासतम छुख प्रज़लवोनुय ।। 
शंकर आज़ वल साल सोनुय।।०।। 


जायि जायि फ्यूरुस चाने माये, 

छायि गित्य छुख करान कमि राये। 
छाय मे कासतम चलि जूनि ग्रोनुय।। 
शंकर अज़ वल साल सोनुय।।०।। 


२ 


श्री बद्रीनाथ अभिलाश क्षमा ल 

गाल छा केह सन्तान व्यंदनुय, 

ज़न्म म्योन आज़ रथि खालुन छुय। 
नेव कथ छैन केह रिशत छु प्रोनुय।। 
शंकर आज़ वल साल सोनुय।।०।। 


दयि वति पकनस क्रेछर छु चालुन, 
देहकुय अभिमान गालुन छुम। 
अनुग्रेह करतम छुख मोल म्योनुय।। 
शंकर अज़ वल सोनुय।।०॥। 


साल॒ यिख सोन अज़ छुस तवय तोशन, 
डेर कॅरिम बंगि त दत्रय पोशन। 

अमि ब्यन वनतम क्या ख्यन छु चोनुय।। 
शकर आज़ वलु सालु सोनुय।।०।। 


'अभिलाश' छांड़ान बख्त बाव वरशुन, 
ठठ़ कथ छा सॉ दर्शुन चोन। 


यिनु चनि प्रज़ली ड्यकलोन म्योनुय।। 


शकर अज़ वलु साल सोनुय।।०॥। 

गोश थाव 


डेडि तल चानि आस बावनि हाल होश, 
गोश थाव म्यॉनिस बोल बोशस। 
सन्तान चोनुय वुनि छुन ज़ी होश।। 
गोश थाव म्यॉनिस बोल बोशस।।०।। 


डेडि तल चानि आस मायि छुस वौलमुत, 
डालि छुम औनमुत अख व्यन पोश। 
जोलि मंज़ कडनस बासान छुम रोश।। 
गोश थाव म्यॉनिस बोल बोशस ।।०।। 


ज्ञानच न ऑसयज़ान ध्यानच न पॉरयज़ान, 
ज़नम न्यशफॅल्य गौम छुस तवय पशेमान। 
ग्रह पीडायि सत्य रूदुम न कैह ति होश।। 

गोश थाव म्यॉनिस बोल बोशस।।०।। 


न छुस ब बुद्धिमान न छुस विद्यावान, 

सरि राह प्योमुत हालि हॉरान। 

ठान रौस बान म्योन कति रटि छाव जोश।। 
गोश थाव म्यॉनिस बोल बोशस।।० ।। 


न 

गुदरुन पननुय ज़नमुक बाव कस, 

कुस बोज़ि मे हिविस अनज़ानस। 

पाद ठहराव मॉज ग्वड ब लौचराव बोस।। 
गोश थाव म्यॉनिस बोल बोशस।।०।। 


प्रात: कालस ऊषा च द्रायख, 
भाग्य वानन हुंद ग्र चायख। 

तिम रूद्य खॉली यिम ऑस्य मदहोश।। 
गोश थाव म्यॉनिस बोल बोशस।।०।। 


“अभिलाश' रोट दोहय आलछूय त न्यँन्दरे, 
यॅन्द्रे त वासना छस वरफतार | 

पापव त शापव अकलि कोरहस ओश।। 
गोश थाव म्यॉनिस बोल बोशस।।०।। 

क्षमा पोश 


कुस वनि में 


द्रीग कृत छु दयि दर्शुन, 

स्रौग मा छु कुनि बाज़ारस। 
यौदवय छु कुनि बाज़ारस।। 
कुस वनि मे कथ शहारस।।०॥। 


तमिकुय पताह मै वॅन्यतव, 

नत शैछ तसंज़ मै अँन्यतव। 
जल जल ब तूर्‌य लारस।। 
कुस वनि मे कथ शहारस।।० ।। 


यॅच काल गव मै प्रारान, 
तस आदनस बो छारान। 
वॉन्स गॅयि मे ईन्तिज़ारस।। 
कुस वनि मै शहारस।।० ।। 


तैलि यियि सु यार शायद, 

येलि वसि मे यावनस मद। 

येलि मेलि यि पान नारस।। 

कुस वनि मे कथ शहारस।।०।। 

श्री बद्रीनाथ अभिलाश 


नोन छुन मै कांह रॅफीका, 

पँज्ञ वथ मै हाविहेमा। 

व्वन्य सत ग्वरस ब प्रारस।। 
कुस वनि मे कथ शहारस।।० ।। 


हकीम स्यठा सु बुद्धिमान, 
नबज़स दियहेम मे मीज़ान। 

कम कॅच मे छिम शुमारस।। 
कुस वनि मे कथ शहारस।।० ।। 


सुय छु तँबीब म्योनुय, 
दोद वारयाह छु प्रोनुय। 
दर्शुन दवा ब्यमारस।। 
कुस वनि मे कथ शहारस।।० ।। 


ज्ञोनुम न जांह ल्वकचारस, 
जजुर चाव मै बहारस। 

नरि व्वन्य दिवान छुस नारस।। 
कुस वनि मे कथ शहारस।।०।। 


क्षमा पोश 


क 


क्षमा पोश 


वेरि तॅम्य संजि नेर व्वन्य बो, 
डेर डेर फेर व्वन्य बो। 

छांडन ब प्रथ कुनि गारस।। 

कुस वनि मै कथ शहारस।।० ।। 


ऑशि मौत बिहिथ छु पानस, 
रूदुम मे कथ बहानस। 

जुव रोस क्या ब॒ दारस।। 

कुस वनि मे कथ शहारस।।० ।। 


महिमा छु हरद्वारस, 

डेडि तल तँती ब प्रारस। 
उपवास तती ब॒ दारस।। 

कुस वनि मे कथ शहारस।।०।। 


स्रोग छांडने ब द्रामुत, 

चंद छोन गरे ब आमुत। 

क्याह बनि मे नाबकारस।। 

कुस वनि मे कथ शहारस।।०।। 

श्री बद्रीनाथ अभिलाश क्षमा पोश 

दर्शुन छु दास छारान, 

छ्वक्‌ लद छु खून हारान। 

पर फुट्य मे जानवारस।। 

कुस वनि मै कथ शहारस।।० ।। 


दर्शुन छु म्वखत हारा, 

ह्यमहा त छम न हारा। 

अनुग्रैह धनस ब प्रारस।। 

कुस वनि मे कथ शहारस।।०।। 


अनुग्रह छु तेज़ वुज़मल, 

गालान छु त्रन दिहन मल। 
गुलशन फ्वलान छि नारस।। 
कुस वनि मे कथ शहारस।।०।। 

मे बॅल्य अभिमान 


मै राँवमच पननि पानच जान, 

मै बँल्य अभिमान ब छुस कुसतान्य। 

हचर लद ड्यक छुम पशेमान। 

मे बॅल्य अभिमान ब छुस कुसतान्य ।॥० ।। 


ब यन गोस छूयन निशि यारस, 

मै लौग रस पाप व्यवहारस। 

मे रोवुम तन धर्म तय ध्यान।। 

मै बॅल्य अभिमान ब छुस कुसतान्य।।०।। 


मै कौर अपजुय दोह्य व्यवहार, 

मै गौबरोव पाँन्य पानस बार। 

मै मा ज़ोनुम यिना गव जान।। 

मे बॅल्य अभिमान ब छुस कुंसतान्य।।०।। 


ब गोस तिरथन मे कँर्‌य तति श्रान, 

मे मा चोल तोति मनुक अग्यान। 

मे राह पानस कॅमिस लद हान।। 

मे बॅल्य अभिमान ब छुस कुसतान्य।।०।। 


ई 

थ्यकुन लायख यि व्यवहार चोन, 

छु कायायि मंज ति दरबार चोन। 

छु चोनुय पान अपान सुमरान | 

मै बॅल्य अभिमान ब॒ छुस कुसतान्य || ० ।। 


अँछन गाश चोनुय क्वठ्यन होश चोन, 
मे वनतम मे निश छु क्याह तेलि म्योन। 
ब कथ सना प्यठ छुस नाहकय नचान।। 
मे बॅल्य अभिमान ब॒ छुस कुसतान्य।।०।। 


मे बूज़ पाफ म्यॉन्य छुख च गँज़रान, 
त तँथ्य प्यठ न्याय छिहम अँज़रान। 
लगी कथ वनतम अम्युक मीज़ान।। 
मे बॅल्य अभिमान ब छुस कुसतान्य।।०।। 

मन मिलनाव 


हा पान दयि सुंज कल गॅनिराव, 
मन मिलुनाव भगवानस सृत्य। 

वौन दित ज़गतस नौन कति द्राव।। 
मन मिलुनाव भगवानस सुत्य ।॥० ।। 


बेदार गछ पान वुछ प्रभाव आव, 
मुह अज्ञानचि अँछ मुचुराव। 

येति छुन रोजुन ती च्यतस थाव।। 
मन मिलनाव भगवानस सुत्य।।०।। 


हृदयस मंज़ प्रैम कुल व्वपदाव, 
नेति नेम अभ्यास सुत्य सगनाव। 
पंपोशि व्वंदचे लंजि मुच॒राव।। 

मन मिलुनाव भगवानस सुत्य।।०।। 


द्रड सत्य कुलिकी मूल वाहराव, 
च्यड सुत्य कुलिस॒य ग्वड बरनाव। 
यैछि पछि हुंद अथ पयवंद त्राव।। 
मन मिलनाव भगवानस सुत्य।।०।। 


श्री बद्रीनाथ अभिलाश 


श्री श्रद्धीयअपताश_  इ््ियणय- अभिलाश क्षमा पेश 
प्रथ द्वह अथ प्यठ थाव नज़र, 

ओर योर पयवंद डौलमुत मा। 

शम दम कॅरयथय ध्यान चय थाव।। 

मन मिलनाव भगवानस सुत्य । 1० । | 


रस खसि पयवंद यैलि बरपूर, 

काड कडि पानय लोलच मूर। 

ह्वास रोज़ मोरि यिन अँलरी वाव।। 
मन मिल॒नाव भगवानस सृत्य ।।० ।। 


चंचल मन चोन रटि यैलि करार, 
फुलया कुल्यसय लगि रंगदार। 
व्वंदसय मंज़ स्वय फुलया छाव।। 
मन मिलनाव भगवानस सृत्य ।।० ।। 


ताब कर लाभुक नेरि अथ फल, 
साधना चॉन्य ज्ञान अद गॅयि स्वफल। 
फिलहाल फलची कल मॅशराव।। 
मन मिलुनाव भगवानस सुत्य।।० ।। 


तप ज़प निशि 'अभिलाश' म्वखासय, 
करतस मनि मंज़ चय वासय। 

बख्ति भाव प्रेरणा हृदसय त्राव।। 

मन मिलनाव भगवानस सृत्य।।०।। 

अँन्दरय लबहन यार 


अरमानन यैलि करतल चुय दिख, 
अद्‌ रटि दिल चोन करार। 

पर तय पान येलि ह्युवुय ज़ानख।। 
परज्ञनावख यि संसार ।।० ।। 


सब्रच न्यामथ मनि आपरावख, 

दिल चोन लबि वुसजार। 

बोल बोश पननुय श्वद यैलि थावख।। 
ख्वश करि चोन गुफतार | । ।। 


लोलु सान पननी वुठ कुमलावख, 
प्रथि तैलि नौव मिलचार। 

प्रेयमुक व्यवहार यैलि वरतावख।। 
थौद बनि चोन किरदार ।।० ।। 


बैयि संज़ दग येलि पान ललनावख, 
सुय गव पर व्वपकार। 

फलि फलि केंछा येलि पलि थावख।। 
तैलि गछि जमा अंबार।।०।। 


श्री बद्रीनाथ अभिलाश क्षमा पोश 
हज मिलन कक जद यवा 


हक कॉन्सि हुंद यैलि ख्यौन चय त्रावख, 
सुय गव परेहज़ागार। 

साज स॒त्य अँन्दरयुम राग वुज्ञनावख | 
सुय गव बौड फनकार ।।० ।। 


क्वसंग त्रॉविथ सतसंग प्रावख, 

सुय गव बोड गाट॒जार। 

दयि लोल बानन बॅर्‌य बॅरय थावख।। 
दूर गछि योहय अन्धकार 11० ।। 


मनकुय दरवाज्ञ वौथ यैलि त्रावख, 

रथि खसि अद चोन कार । 

विजि विजि दयि सुंद द्यान चुय दारख।। 
अँन्दरय लबहन यार ।।०।। 

नाथ आभलाश 


अज़ल लोन 


ब॒ तंग ओननस अँम्य अजल लॉनी, 
नॅवय लेखुन अज़ किताब म्यॉनी। 

मे ज़ायि गछि नत ल्वकट जवॉनी।। 
नेंवय लेखुन अज़ किताब म्यॉनी।।० ।। 


मे गम त फिकरय चे शादमॉनी, 

मे हालि बद गव ब छुस वदाँनी। 

वदुन वुछिथ म्योन च॒ छुख असॉनी।। 
नेंवय लेखुन अज़ किताब म्यॉनी।।० ।। 


अगर चु बोज़ख यि म्यॉन्य कहानी, 
ल्यखिथ दिमय केह वनय ज़बॉनी। 
छया चै फुरसथ किन वन रवॉनी।। 
नेवय लेखुन अज किताब म्यॉनी।।०।। 


गॅमच छि दागल किताब म्यॉनी, 

दर्ज छि अथ मंज़ देलील प्रॉनी। 

अमल छि पत॒ वथ खराब म्यॉनी।। 
नॅवुय लेखुन आज़ किताब म्यॉनी।।०।। 

अमलन म्यान्यन सज़ा छि चॉनी 

मे करत सज़हन चु नजरि सॉनी। 

ब रोज़ ग्वन चॉन्य फकत ग्यवॉनी।। 
नॅवय लेखुन अज्ञ किताब म्याँनी।।° ।। 


मे क्याह छि गलती चु मा वनॉनी, 
मलालु त्रावुम चु यारि जॉनी। 

माललु त्रॉविथ छि जु दिल रलॉनी।। 
नॅव॒य लेखुन अज़ किताब म्यॉनी।।० ।। 


खबर मे क्या गॅयि यि जीर चॉनी, 
नोवुय रंगा छम छटान जवॉनी। 

अंदर व्वंदस छुस ब च्यथ दिवॉनी।। 
नॅवय लेखुन अज़ किताब म्यॉनी।।०।। 


्रुहुन छु लोगमुत यि छुन चलॉनी, 
छि पाफ वाराह त छिन गलॉनी। 


समर छु 'अभिलाश* अम्युक तुलॉनी।। 
नॅव॒य लेखुन अज्ञ किताब म्यॉनी।।०।। 

ज्ञगतच राजिरेन्य 


गटि मंज़ माँजी हावतम गाश, 

ज्ञगतच राजिरेन्य मॉज दुर्गा! 

येच कॉज मनस छम यिहय अभिलाषा । | 
ज्ञगतच राजिरेन्य मॉज दुर्गा ।। ० ।। 


अँछन छुम अंधकार बैयि छुस चोर, 

मॉजे कथ क्युत औनथस योर। 

खोन्द्य छिम लगान वति चेशमन न गाश।। 
ज़गत॒च राजिरेन्य मॉज दुर्गा।।०।। 


न्यबर जन नेर॒हा वतिलूख छिम हेडान, 
अख अँकिस पान वॉन्य तिम छि वनान। 
सुबहय छु द्रामुत फ्वलनय गाश।। 
ज़गत॒च राजिरेन्य मॉज दुर्गा ।।० ।। 


वति येलि छुस पकान अथ सॉर्य सॉरय, 
कनि कतरि शुर्य छिम दिवान दाँर्‌य दॉरय। 
वति पकुन म्योन बन्यव लूक तमाशा। 
ज्ञगतच राजिरेन्य मॉज दुर्गा।। ० ।। 

श्री बद्रीनाथ अभिलाश 


महिमा चॉनी केह छुस न ज्ञानन, 
महिमा चॉनी छै अंदर वीदन। 

ओन छुस पर किथ कॅन्य वीद भाषा।। 
ज्ञगतच राजिरेन्य मॉज दुर्गा ।। ० ।। 


प्राने ज़मक्य छिम अगूरय पाफ, 
नें वुछुम औबुर क्युथ नें वुछुम ताफ। 
नें वुछिम राथ किछ नें दुहुक गाशा।। 
ज़गतुच राजिरेन्य मॉज दुर्गा ।।० ।। 


आलव चै दिमहॉय छुस ना ब चोर, 
ज्यन गरि ज़ैवि म्यानि थोवमुत चै तोर। 
चाँर्‌य सुंद बोल बोश ज़ानन छि माता।। 
ज़गतुच राजिरेन्य मॉज दुर्गा।।०॥। 


अँछन छुम अंधकार ज़्यव म्यॉन्य नाबकार, 
जिन्दगी म्यॉन्य वनत तेलि कथ लगहार। 
अध डालुम नेत्रन म्यान्यन यियि प्रकाश।। 
ज़गतच राजिरेन्य मॉज दुर्गा।।०॥ 


क्षमा पोश श्री बद्रीनाथ अभिलाश 
NN 


पज़ि दिल कांह नाय छुम करान रफाकथ, 
सॉरी अपजुय छिम रछान च्यथ। 

नखि डखि रोज़तम नत गछ निराशा।। 
ज़गतच राजिरेन्य मॉज दुर्गा ।।० ।। 


'अभिलाश' छुय करान वननस वाये, 
करम गथ छस मा तमि आये। 
व्यवहारस मंज़ छु ज़िन्द जुव लाशा।। 
ज्ञगतच राजिरेन्य मॉज दुर्गा।।०।। 


HR 


श्री बद्रीनाथ अभिलाश क्षमा पोश 


व्यतरावुन प्योम 


तन गव यॅचकाल यन दय छ्यन गोम, 
वन कस क्रूठ व्यतरावुन प्योम। 

मे गुलाल पानस काल रंग ज़न गोम।। 
वन॒ कस क्रूठ व्यतरावुन प्योम।।० ।। 


छुटि कडनय अड वति त्रॉविथ गोम, 
शुर्‌य पानस दद गॅल्य वाव प्योम। 
दद प्राचन तन ज़ांह मा सेह गोम।। 
वन कस क्रूठ व्यतरावुन प्योम।।०।। 


साँविथ थोवनस त्रॉविथ कस गोम, 
आलव दिय दिय होट तान्य बिगर्‍योम। 
बूजुन न शायद आलव छोट गोम।। 
वन॒ कस क्रूठ व्यतरावुन प्योम ।1० ।। 


छूयफ दिथ यन प्यठ़ मॅशरॉविथ गोम, 
ख्यथ च्यथ सोरुय तन वॅस्य प्योम। 
वेह प्योम अन्दरी जिगरस हेह गोम।। 
वन कस क्रूठ व्यतरावुन प्योम।।०।। 


ककन व. ववा 

गव कथ शहरस कॉन्सि मा ड्यूंठुम, 
पॉगाम तॅम्यसुंद कांह वॅन्यतोम । 

सौत गोम पानस प्रछनय कोत गोम ।। 
वन कस क्रूठ व्यतरावुन प्योम।।०।। 


खसवुन ल्वकचार हय हय वॅस्य प्योम, 
फ्वलुवुन गुलज़ार व्वह्य बर गोम। 
हरदुन परतव अचुवनि सोंत प्योम।। 
वन कस क्रूठ व्यतरावुन प्योम।।०।। 


खूनुक रिशतय यन प्यठ़ संग गोम, 

दुनिया तन प्यठ पननुय तंग गोम। 

सबरुक प्याल चोम चौन सख ट्यौठ प्योम।। 
वन॒ कस क्रूठ व्यतरावुन प्योम।।०।। 


ज्ञलर्‌य सुंद ज़ालय यन प्यठ़ नॉल्य गोम, 
तनु प्यठ़ सोरुय नचुन बंद गोम । 

खुरय दार ज़ालस वारय श्रुख गोम।। 
वन॒ कस क्रूठ व्यतरावुन प्योम।।०।। 


वैद्य वॅद्य यँचकाल चेशमन गोट गोम, 
रछ मा जर ज़र तस ज़ांह गोम। 

लटि अकि दर्शुन द्युन तस देप्यतोम।। 
वन॒ कस क्रूठ व्यतरावुन प्योम।।०।। 


nes हा 


श्री बद्रीनाथ अभिलाश 


क्षमा पोश 


जटादर शिव शंकर 


ब छुस आमुत बरस तल वुछ गदागर, 
मुचर बर ही जटादर शिव शंकर। 

बरस ठुक ठुक मै कोर वापस सदा कर।। 
मुचर बर ही जटादर शिव शंकर।।०॥। 


खॅटिथ ब्यूठुक रॅटिथ क्वह तय बयाबान, 
गुतुल शीना छु बाकृय पूर सुंसान। 

खबर ऑसम यैत्यन आसि बार बोड शहर ।। 
मुचर बर ही जटादर शिव शंकर || ० ।। 


चे रँटमच जाय छय प्यठ बाल थ्वंग्यन, 
कुनुय कीवल बिहिथ छुख मा च॒ खोचन। 
मे नठ नठ चायि येति छु त्रि कहर।। 
मुचर बर ही जटादर शिव शंकर।।०।। 


ब कुस न्यबर चु छुख ग्वफायि अंदर, 

चे क्या अँन्दरय बिहिथ न्यॅबरिम छि खबर। 
ब साँरय शेछ वनय दिम अचन॒ अंदर।। 
मुच बर ही जटादर शिव शंकर ।।० ।। 

छु प्रव त्रावान चोनुय शीन बिसतर, 
वुछिथ अथ कुन लगान नज़रन छि टकर। 
यि छा शीनय ति किन छुय संगि मरमर।। 
मुचर बर ही जटादर शिव शंकर ।1० ।। 


चै रॅटमच तालि प्यठ गंगायि हंज़ दार, 

चे रोसतुय कॉन्सि मा ह्योकमुत अम्युक बार। 
अवय किन्य नाव प्योमुत छुय गंगादर।। 
मुचर बर ही जटादर शिव शंकर ।।०।। 


छु कोताह क्रूठ तय बैयि ज़्यूठ सफरा, 

च थॉविथ थ्ज़र॒ प्यठ ज्ञगतस ति नज़रा। 
मै मुरखस मा अमिच कैह ऑस खबर।। 
मुचर बर ही जटादर शिव शंकर ।1० ।। 


खबर असम चु छुख.बिलकुल ग्वसॉनी, 
मगर ज्ञगतस करान छुख हुकुमरॉनी। 

चैप्यतरावन्य खबर कृत्याह छि अंबर।। 
मुचर बर ही जटादर शिव शंकर ।।०।। 


अकुय 'अभिलाश' छु अभिलाश चरा चर, 
बनुन मन म्योन गोछ चोन लोल मंदर। 
करार ननिवान येति करि पान ईशर।। 
मुचर बर ही जटादर शिव शंकर।।०।। 


ल 


श्री बद्रीनाथ अभिलाश क्षमा पश 
श्रब्ननाधआतनताश  _ै++-++०५ 


फॅरययाद 


मै चाने डेडितल त्रोवुय पनुन सर, 

च॒ बोज़ फँरययाद जटादर शिव शंकर। 

ब छुस नेशिब्वद दया सागर दयाकर।। 

चु बोज़ फॅरययाद जटादर शिव शंकर।।०।। 


युथुय जन ध्यान चोनुय छुस ब दारन, 
त्युथुय गत ग्यूर लगन म्यान्यन व्यच्ारन। 
वॅनिथ कस ह्यक मै सपदान बस यौहय वर।। 
चृ बोज़ फॅर॒ययाद शिव शंकर । 1० ।। 


रुमा अख ड्रयन छुमा आम्यन खयालन, 
अखा अड मोर गेँछिथ ब्याखा छु व्वतलन। 
छि लॅग्यमित्य तंदलि यिम जन रूद॒ बुबर।। 
च॒ बोज़ फॅरययाद जटादर शिव शंकर।।०।। 


छि काँचाह तेज रफतार अथ व्यचारस, 

नें छस पख तय नें ज़ंगय निराकारस। 

रँटिथ थावुन चॅटिथ त्राबुन सरासर ।। 

च॒ बोज़ फॅरययाद जटादर शिव शंकर ॥1० || 

छु द्युतमुत नाग वुज़ने जन मे आलव, 

बॅरिथ नॅट्य नारि थविनम मस खयालव। 
स्वचर जांह छुस न छस वुज़न्या बराबर । । 

च॒ बोज़ फॅरययाद जटादर शिवु शंकर।।०।। 


दपान छुम वुछ यि दुनिया क्या छु ब्येहतर, 

सु कॅम्य वुछ युस न न्यॅतरव वुछ ज़रा बर । 
ब्रमस अँथ्य प्यठ छु ब्रमरावान अकसर ।। 

च॒ बोज़ फॅरययाद जटादर शिव शंकर।।०।। 


छि अम्य संज़ कॉम वथ डालन्य मे अकसर, 
गमव फिकिरव चॅटिथ त्रोवुस मे फुट्य पर। 
.अँमिस यावुन लगान मेय आव बुजर।। 

चु बोज़ फॅरययाद जटादर शिव शंकर।।०॥। 


मे छम गलती ब॒ छुस मॉनिथ सरासर, 

तवय गोमुत चु छुख मेय कुन फिरिथ थर। 
छि सन्तानन किती वॅथ्य मॉल्य संद्य बर।। 

चु बोज़ फॅरययाद जटादर शिव शंकर।।०॥। 


श्री बद्रीनाथ अभिलाश 


ne नाना ss, 
ब चोन सन्तान च॒ छुख ना म्योन ईशर, 
च॒ मर्यादा पनन्य थवसॉ बराबर | 
ब मा डल वति अथन म्यान्यन चु थफ कर।। 


चु बोज़ फॅरययाद जटादर शिव शंकर ।।० ।| 


गौमुत 'अभिलाश' गिरिफतार ग्रेह गतस मंज़, 
प्योमुत सरि राह चॉनिस वॅहदतस मंज़। 
छँरिस बानस छु छांडान लोल बॅरचर।। 
चु बोज़ फॅरययाद जटादर शिव शंकर ।।० |। 


OR 

श्री बद्रीनाथ अभिलाश 


पूज़ा ब चॉनी क्या करय 


आधार ज़गत॒कि शंकरय, 

पूजा ब चाँनी क्या करय। 

व्यनती चु बोज़ म्यॉनय ऑरचरय।। 
पूजा ब चॉनी क्या करय।।०।। 


पूजा छि चॉनी बख्ति बाव, 

तमि कुय मै हृदयस छुम अभाव। 
बासान मै छुम सोरुय परय।। 
पूजा ब॒ चॉनी क्या करय।।०॥। 


तफ ज्ञफ कॅरिथ प्रज्ञनावहथ, 
हृदयस अंदर बेहनावहथ। 

ज्ञान मा मै तमिची छम ज़रय।। 
पूज़ा ब चॉनी क्या करय।।०।। 


यैछि पछि सुत्य मन नावहथ, 
ललुनावहथ रंज़नावहथ। 

मायि चानि हुद्य कम संज़ करय।। 
पूजा ब चॉनी क्या करय हुन्दय।।० ।। 


श्री बद्रीनाथ अभिलाश 


जा माका भि 
कलि चानि युथ गालि न्यॅन्दर त नेह, 

पूरन मै बास्यम चोन सेह। 

अचहख चृ यौदवय म्योन गरय।। 


पूजा ब चॉनी क्या करय।।०।। 


स्वकर्म छि चॉन्य व्वपासना, 
धर्मच छे वथ चॉन्य साधना। 
कमि आन पूजथ शंकरय।। 
पूजा ब॒ चॉनी क्या करय।।०।। 


रंगदार पोशन गाँद्य कँरिथ, 
चरनन ब॒ थवृहय चैय जॅरिथ। 
व्योद छुम न मनथर कुस परय।। 
पूजा ब चॉनी क्या करय।।०।। 


थलि थलि मुदया स्योद कॅरिथ, 
फलि फलि म्वखत थवहय जॉरिथ। 
शेरस ब लोलक ओश जरय।। 
पूजा ब॒ चॉनी क्या करय।।०॥। 

पादन ब चान्यन गथ दिमय, 

मथ छुम गछ्लान हाथ क्या यिमय। 
अनुग्रैह छु चोन म्योन आसरय।। 
पूजा ब चॉनी क्या करय।।०। 


कर्मुक ख्वचर ब्वज़ि हुंद छूवचर, 
यिकवट रॅलिथ तुलहम मचर। 
नेशि ब्वद प्यौमुत छुस शैशदरय।। 
पूजा ब चॉनी क्या करय।।०॥। 


यी चय दिहम ती छुम प्रमान, 
स्वख दख मे गौछ बासुन समान। 
वर दिम मे नत शर ह्यथ मरय।। 
पूजा ब चॉनी क्या करय।।०।। 


“अभिलाश' रोट ग्र गांगले, 
मन छुस तवय छल छांगरे। 
मॅशरावतस यिम अर॒सरय।। 
पूजा ब चॉनी क्या करय।।०।। 


HR 


श्री बद्रीनाथ अभिलाश 
Men ee. पेशे 


ब पोश लागय 


मे वनि कॅडमख चु ज़ेरि ज़ेरे, 

च॒ योद चलख व्वन्य मै चोन फेरे। 
ब रोज़ कल दिथ अथ चानि हेरे।। 
ब पोश लागय चे मॉज शेरे ।।०।। 


मे लोल किन्य मॉज रोटुय चे दामन, 
चु युथ न त्रावख लगय ब पामन। 

मे नाय दिलुक शर तेलि ज़ांह नेरे।। 
ब॒ पोश लागय चे मॉज शेरे।।०।। 


मे छम व्वंदस कल वुछथ च॒ वारय, 
ब पान पननुय चे डालि खारय। 
यि पान अरपन छु चानि वेरे ।। 
ब पोश लागय चे मॉज शेरे।।०।। 


ब शोक पनने चै पाद छलहाय, 
त लोल पनने चै प्राण वंदहाय । 
यि जुव छु चोनुय मे क्याज़ि फेरे।। 
ब पोश लागय चे मॉज शेरे।।०।। 


क्षमा पोश 


श्री बद्रीनाच अभिलाश 


ब पूजि लागय पनन्य न्यँथर चे, 

चु माँज अनवॉर्य ग्वडन्य दितय मै। 
नतय मै माँजी क्वकाल गेरे।। 

ब पोश लागय चे मॉज शेरे।।०।। 


रंगा रंगी ब व्वलास कर॒हॉय, 
चे तारकन हुंजु ब चूनि जरहाँय। 


छु गथ करान सिरयि अथ चानि शेरे।। 
ब पोश लागय चे मॉज शेरे।।०।। 


मे चानि दर्शन यिन बान बरनय, 

चे रुम रुम म्यॉन्य नेति नेयम स्वरनय। 
मे दख चलन मॉज अकि चानि ज़ेरे।। 
ब पोश लागय चे मॉज शेरे।।०।। 


IR 


चानि लोलच रेह 


परमीशर रामीशव्र॒ ज़गथ ईशर भगवन, 

चानि लोलुच रेह मे गँडनम देंज़ शॅरीरस हन हन। 

चॉन्य दूरिरन सूर कोरनम छुस ब॒ संकट बूगन।। 

चानि लोलुच रेह मे गँडनम देंज़ शॅरीरस हन हन।।०।। 


लोल पनने चानि डेडि तल अज़ ब आमुत छुस शरन, 
चानि दर्शन त्रफ मे सपदन त्रेशि हेत्य अन्ता करन। 

त्रेशि हेत्यस॒य मे नेशनावतम छूयन मै लगिहम ज़नमन।। 
चानि लोलुच रेह मे गँडनम देंज़ शॅरीरस हन हन।।०।। 


ज़नमादिक गॅयि मे वाराह जाम नॅव्य नेंव्य छुस वलन, 
होंज या राद प्रथ जामस प्र मे दोहय छुम प्यवन। 

पुशि रव्य त्रॉव्य वुछ बराबर तोति कांह मा छुम यिवन।। 
चानि लोलुच रेह मै गॅन्डनम देज़ शॅरीरस हन हन।। 


प्र॒युथन पयि मे अथ जामस त्युथ मे व्वसताद हावतन, 
मीच लॉगिथ शूबि युथ ज़न तिछ सु करिहास कपटन। 
ब॒ ति यिमुहा अथि ह्यू ज़न रथि खारिह्वाम मे जामन।। 
चानि लोलुच रेह मे गँडनम देंज़ शॅरीरस हन हन।।०।। 


क्षमा पोश 

सुय मे दियिह्यमम तिक अठकल जाम रोज़िह्यम न्यरमल, 

छुय डलस अंदर ज़लस यिथ कॅन्य रूजिथ कंवल। 

दाग कर्मन हुद्य न लगहन जाम लॉगिथ प्रचरन।। 

चानि लोलुच रेह मे गँडनम देंज़ शॅरीरस हन हन।।०।। 


वँरियि वादय गॅयि मे छारन ओश हारन छुस पशन, 

कमि वानय ब॒ छलुनावन अथि कुनि मा छुम यिवन। 

कर व्वपाया चु पान म्योनुय जाम म्योन आव व्यन्य र॒नन।। 
चानि लोलच रेह मे गँडनम देंज़ शॅरीरस हन हन।।०।। 


तिछ गथा हाव व्वन्य वथा चुय तप र्‌योश बनिह्यम यि मन, 
वछि वॉलिंजि कच्चि रूज़िथ चॉन्य करिह्यम यि सुमरन। 
दिल छु दर्पन यस साफ रोज़न सुय छु तथ मंज़ चे वुछन।। 
चानि लोलुच रेह मे गँडनम देज़ शॅरीरस हन हन।।०।। 


लथ ब॒ दिमहा संसारस कथ म्यॉन्य बोज़िहे न कांह, 

छुस ब खोचन पाँच्रन यारन तिम छि आसन मै प्रारन। 

काम, क्रूध, लूब, मूह अहंकार यिम छि बेडि ह्यथ मे छारन।। 
चानि लोलुच रेह मे गँडनम देज़ शॅरीरस हन हन।।०।। 


श्री बद्रीनाथ अभिलाश 
नानक न क न क 2111 क्षमा पोश 


संग चॅट्य रंग रंग कोताह मे छिम यिम तंग करन, 

कथ करनय वथ छि डालन ब्वद छि गालन मनशन | 

लूख खस्‌हन स्योद स्वर्ग द्वारस यिम अगर न येति आसृहन।| 
चानि लोलुच रेह मे गँडनम देंज़ शॅरीरस हन हन ।।० ।। 


“अभिलाशस' छु ख्यूबस मन तोर क्युत स्यठा निर्धन, 
अभिमानुक कल त्रॉविथ तल छु चान्यन चरनन। 
कर्मलोन म्योन पनन्यव अथव वरक्‌ वरकय शेरतन।। 
चानि लोलुच रेह मे गँडनम देंज़ शॅरीरस हन हन ।।० ।। 


IR 

आशायि हुंज़य ब्रॅच दरयम सँच मे करयम अरमानन॒य, 

कमि रंग मे ईशर सर कर्‌यम केह मा ब ती छुस ज़ानन॒य। 

दाथुर मे वाहर॒यव सात सान पातुर वुछिथ पयमानन॒य।। 

कमि रंग मे ईशर सर कर्‌यम केह मा ब ती छुस ज़ानन॒य।।०।। 


सबरस छि तलखी सिबरि हिश दय गोछ रछुन मेति किबर निश, 
अॅन्दरी दिलस छम फिकिर हिश कर चलि मनस मलुची यि मिश। 
छल वॉल्य कम कम बलुवीर पॅथरिस पॉव्य अभिमानन॒य।। 

कमि रंग मे ईशर सर करयम केह मा ब ती छुस ज्ञाननय 11० ।। 


वुन्य वुन्य दिलस दिचोम दिलास रछ खंड अन्योम यि राहि रास, 
छूयफ दिथ मे ओस कुसतानय शाफ थफ दिथ चौलुम ह्यथ विशवास। 
दिथ निथ मे रोटनम हिथ येहय लिथ खुर गॅयम व्यचारनृय।। 

कमि रंग मे ईशर सर कर॒यम केह मा ब ती छुस ज्ञाननय।1० ।। 


मँदरेर मै बास्योम ओस अथ अंदरेर गव तथ गॉल्यथय, 

खॉलिथ दानस प्यठ यि देग रेह गॅयि यि तरकॉरय ज़ॉल्यथय। 
मारन मे ह्योत व्यन्य पान पोतुस क्रारुन बोथ येलि बानन॒य।। 
कमि रंग मे ईशर सर कर्‌यम केह मा ब ती छुस ज़ाननुय।।०।। 


eR है के 


ला क्षमा पेश 
न केह CPR र ताना काका" 

अंबरस दप्योम लाग लाक्‌ सॉर्य नंबरस मै केह आयम न वोर्‌य, 

कंबरस मे ड्वख चायम बिहिथ हॉरिथ ब॒ छुस अनज़ान ज्ञाँर्‌य। 

कथ रोज़ तिहुंजय पथ कुनथ वथ यस हॉव भगवानन॒य।। 

कमि रंग मै ईशर सर करयम केह मा ब॒ तीछुस ज्ञाननय।॥० || 


तॉसरि छु रोटमुत नालमति तॉबीर ज़ानन वालिवय, 
तकदरिस॒य थौवमुत छु मटि सोरुय मगर बेह वालिवय। 

तदबीर सुत्य वस खोर व्वटि मंज़ दन अथन ग्वनवाननय।। 
कमि रंग मे ईशर स्र कर्‌यम केंह मा ब॒ ती छुस ज़ाननुय।।०।। 


अनुहॉर्य अरमान गॅयि न वरि करि सॅच मे अपज़य पानसय, 
ओश वौथ मै चेशमन यिथ कन्यथ दॅज ठरि मे थॅव असमानसय। 
बे गम छु हर दम सुय बिहिथ यस छुन ख्वचर परमाननय।। 
कमि रंग मै ईशर सर कर्‌यम केंह मा ब ती छुस ज्ञाननय।। 


संकूच तस क्या आव यूत खताह मै खौतमुत क्या छु त्यूत, 
तमहस मे योद अनिहेम जमाह सोम्बरिथ ति ओस तॅमिस॒य क्युत। 
बूजुम छु रूशिथ पूर पॉठ्य केह छुन वुनि सु मानन॒य।। 

कमि रंग मे ईशर सर कर्‌यम केह मा ब ती छुस ज़ाननुय।। 


ज़्यूठ सफरा छु क्रूठ मँज्ञिल गौछ रॅहबरा कांह रुत मै प्यौन, 
कुल तारकन छम ग्रंद क्रन्य इछि इछि मै छुम देंर्याव चौन। 
स्यद मे करि अथ कुस सु मनथर ती छुस प्रान व्यदुवाननय।। 
कमि रंग मे ईशर सर कर्‌यम केह मा ब ती छुस ज़ानन॒य।। 

वनि कुस 


शय छम प्रय गनि पय वनि चोन, 

वनि कुस आगुर कोताह छु प्रोन। 

दय करि खय छेनि मन प्रैनि म्योन।। 
वनि कुस आगुर कोताह छु प्रोन।।०।। 


रेशि छोत त्रेशिहोत वुनि क्रेशान, 
डेंशिहन सूरमौत सर्व शक्तिमान। 
्रेशिहोत क्रेशिवुन पेशि रूद म्योन।। 
वनि कुस आगुर कोताह छु प्रोन।।०।। 


मुचरिथ वनिहम पोश ज़न पुचरिथ, 
छँचरिथ थावहा ती रँछरिथ। 

पान ज्ञानि बान छा लगहार म्योन।। 
बनि कुस आगुर कोताह छु प्रोन।।० ।। 


मोचरिथ त्रोवनस मोत जन मॅचरिथ, 
सौचरिथ त्रोवनस यॅच नॅचरिथ। 

छॉरिथ हॉरिथ दॉरिथ छुस मौन।। 

वनि कुस आगुर कोताह छु प्रोन।।० ।। 


श्री बद्दीनाथ अभिलाश DNS... 
व्यचरिथ थवहा ती व्वन्य व्यपरिथ, 
त्रौपरिथ दारि बर निमहा श्रोपरिथ। 
व्वफरिथ यियिहेम द्यव॒ लोल चोन।। 
वनि कुस आगुर कोताह छु प्रोन।।० ।। 


ग्वफि मंज़ निमहा ती ब ज़ोपरिथ, 
नॅशरिथ मॅशरिथ सोरुय पुशरिथ। 
सोज़ि दिल बोज़िहे हूह अकि म्योन।। 
वनि कुस आगुर कोताह छु प्रोन।।० ।। 


ग्र चोन ज़ांह मा तोग में अचनुय, 
ज़ायि गव दुमियिहस म्योन नचनुय। 
वनवुन वचनुय मा तौगमय चोन।। 

वनि कुस आगुर कोताह छु प्रोन।।०।। 


सुय वनि यस बनि अनुग्रैह चोन, 
सिरयि तस प्रज़लान आसि ड्यक्‌ लोन। 


लोल सान बोलि सुय महिमा चोन।। 
वनि कुस आगुर कोताह छु प्रोन।॥० ।। 

वनु जोग्यो 


वंज्ञन रौसतुय पज़न पैठय छुस ब अनज़ान, 
वनु जोग्यो मन किथ रोज़ि साविदान। 

ख्यन मातर ज़्यन प्यठ छुम न ठॅहरान ।। 
वनु जोग्यो मन किथ रोजि साविदान।।०।। 


लूब सुत्यन मन छुम ख्यूबस गछान, 

साज़ राजुक तैलि छुम लूपस गछ्कान। 

अँगन रौसतुय व्यँगन सृत्य देह छुम दज़ान।। 
वनु जोग्यो मन किथ रोज़ि साविदान।।०।। 


क्रूध स॒त्य छुम रावान दिलुकुय सरूद, 
शांत भावस दावस लागान व्यरूद। 

दह द्रखचे ड्यकस॒य छम मै व्वपदान।। 
वनु जोग्यो मन किथ रोजि साविदान।।०।। 


मोह म्योनुय क्रुह वादन छु फेरन, 

अर्‌ औननस वरदार शाह ज्ञोरन। 

न्यॅन्दरि अदंर ति यॅन्दरेय छम परेशान।। 
वनु जोग्यो मन किथ रोज़ि साविदान।।०।। 


लाजको राणा 


श्री बद्रीनाथ अभिलाश ीब्नाधअभिलाश ___भेश 
काम॒ दीवन राम नाव मॅशरोवनम, 
ब्रमरोवनम मन येलि छँलरोवनम। 
रस॒ रसय ह्यस्‌ कव यि व्यसरावान।। 
बनु जोग्यो मन किथ रोज़ि साविदान।।०।। 


अहंकारन नियि रॅटिथ पॉर्यज़ान म्यॉन्य, 
कर्म खंड्यथ व्वदयस आयम प्रॉन्य। 

छिन लोलस मेय निशि पेंच ठेहरान।। 

वनु जोग्यो मन किथ रोज़ि साविदान।।०।। 


पॅज़ छि क्वदरथ बासि तस आसि वेशवास, 
वतृ चाने स्यज्ञ कथ यिन तस रास। 

करि अनुभव गरि गरि रोजि चरचान।। 

वनु जोग्यो मन किथ रोज़ि साविदान।।०।। 


पज़ि प्रेयमय यस आसि चोनुय तलाश, 
ध्यान अँन्दर्‌य तस वुजि ज्ञानुक प्रकाश। 
ज्ञान येन्द्रेय पान वुज्ञनावि तस ज्ञान।। 

वनु जोग्यो मन किथ रोज़ि साविदान।०।। 

गरि पनने बर दिथ छुय चे भगवान, 

कोनाह ज़ीवो ग्रसय बर च॒ मुचरान । 

बर मुचरिथ ह्र खसनच छि यज़दान।। 
वनु जोग्यो मन किथ रोज़ि साविदान।।०।। 


तप ज़पके शफ खस पावि पावे, 

शर्म कुय गुम चोन रुम रुम नावे। 

प्रण मनके रयन रोज़ नख वालान।। 

वनु जोग्यो मन किथ रोज़ि साविदान।।०।। 


पन ओमकी मन रोज़ि येलि खारान, 

दुफ दज़ि तय रफ रोजि पान प्रज़लान। 
बनि पूरन ननि तस क्या छु भगवान।। 

वनु जोग्यो मन किथु रोज़ि साविदान।।० ।। 


नज़रि चाने कर्मच व्यद छि बदलान, 

तप रेशनय साधना स्यद छि सपदान। 

मूल मूर्खन द्वद हिश ब्वद छि प्रज़लान।। 
वनु जोग्यो मन किथ रोज़ि साविदान।।०।। 


श्री बद्रीनाथ अभिलाश क्षमा पोश 
टॅरशॉ्‌शशशिशिशशिशशण110000र्‍शएशणणणण-7-- 
ज्ञानि क्वदरथ मानि कर म्यॉन्य व्यनती, 
करि पूरन मन प्रावि थॅज़ उनती। 
ज़्यन प्यठय मन किन्य छुस ब क्रेशान।। 
वनु जोग्यो मन किध रोज़ि साविदान।1० ।। 


“अभिलाशरस' असलच डॅज पाँर्‌यज्ञान, 
वाँर्‌य राँवस तमिकुय द्वख छु बूगान। 
खॉरय खाँली ग्रट बॅल्य नच्चनावान।। 

वनु जोग्यो मन किथु रोज़ि साविदान।।०। 

श्री बद्रीनाथ अभिलाश 


मे वोद कोताह 


स्योद स्योद येलि न चे बूज़थ म्योन ज़ांह, 
अद मतृ बोज्ञत मे वोद कोताह। 

दोद म्योन बदनय स्योद मा रूद ज़ांह।। 
अद मत बोज़त मे वोद कोताह।।०।। 


आलव चै दितमय सुबुहू त शामय, 
व्यथ आयि ह्यथ मे लुक पामय। 

व्यस॒ मर ह्यस रोस वन बो कस क्या।। 
अद मत बोज़त मे वोद कोताह।।०।। 


वुछि कुस म्यॉनिस दिलुकिस हालस, 

लुख छि वुछान म्यानिस खत खालस। 
चे रौस बेयि कस अँन्दरिम छि पताह।। 
अद मत बोज़त मे वोद कोताह।।० ।। 


शयि चानि सूजमय पॉगाम काँत्याह, 
दयि जांह चैय निशि तिम वॉत्याह। 
रय चाम बदनस प्रय म्यॉन्य छय मा।। 
अद मत बोज्ञत मे वोद कोताह।।० ।। 


श्री बद्रीनाथ अभिलाश हग डड षके 


बिहुन छुय चे मुशकिल विहुन छुन मे गोंडमुत, 
पानि रोस पृथवी सीन ज़न फोटमुत । 

बूद चोन सूद मंद रूध ह्यिव अथ दवा ।। 

अद मत॒ बोज़त मे वोद कोताह।।०।। 


वतनय म्यान्यन कत गड कोरमुत, 

मोर छुम इसताद फोर मोरमुत। 

विल चलि दिल ह्यथ सुय गव अलविदाह।। 
अद मत बोज़त मे वोद कोताह।।०।। 


व्यखती रंग वुछ मे चॉनिस लोलस, 
यस पोशि तस खारि अरशि अवलस। 


नम यस चुय रटख अद्‌ गम तस छु क्या।। 
अदु मत बोज़त मै वोद कौताह।।० ।। 

क्षमा पोश श्री बद्रीनाथ अधिलाश 


अनहार चाने 


रोतुलि मै जोतवुन वुछ क्याहतान्य अनहार चाने, 

लालव किन्य चालि औश वौथ अँछ ज्ञ दरेय न म्योन। 
रुम रुम मै गुम वसान गॅयि ताफ प्यव ज़न शीन माने।। 
भय छुम अथ क्या छु निरनय वनतम चु टाठि म्याने।।०।। 


व्यगलिथ ब शकलि स॒त्य प्योस अमि अँगनके प्रकाशे, 
वाहु वाहु मे शाह खसान ओस दय ज़ानि कॅहुंज़ि आशे। 
शिठ ज़न बुठन गोव म्यॉन्यन क्रथ कोड न ज़ैवि म्याने।। 
रोतलि मे ज़ोत॒वुन बुछ क्याहतान्य अनहार चाने। 1० ।। 


नब युथ प्रकाश शोल्योव तीज़स येलि द्राव वाशे, 

शब अन्दर लबन आव मे ज़न ओस दुहुल्य गाशे। 

राह मा खसयम मे पान्स क्याह दिम मिसालि चाने।। 
रोतुलि मे ज़ोत॒वुन वुछ क्याहतान्य अनहार चाने।।०।। 


औबरन सु गोबर संद्य पॉठ्य ख्वनि मंज़ रेंटिथ खॅटिथ थोव, 
यनु तारकन अंदर गौव तन ज़ांह नसों सु नौन गौव। 

गुफ ज़न सु वुफ तुलिथ गोव अमि अँछ टिट॒वारि म्याने।। 
रोति मे ज़ोतुवुन वुछ क्याहतान्य अनहार्‌ चाने।।० ।। 

श्री बद्रीनाथ अभिलाश 


रय जन मै गोम अकले प्रज़निथ ह्योकुम न शकले, 

दय मा योहय ओसुम पय गोम स्व विज्ञ यैलि म्वकले । 
वय लोलकुय बराबर ओसुम नु देगि म्याने।। 

रोतलि मे ज़ोत॒वुन वुछ क्याहतान्य अनहार चाने। । ० ।। 


रेय ज़न लॅजिम शॅरीरस खेय गोम मे मचि न्यॅन्दरे, 
फिरय लॅग्य मे रॉत्य रातस वथरनि छुनिख मे दॅतरे । 
बंद बंद वुछुम मे पानस रथ ज़न गौमुत मे बाने ।। 
रोतलि मे ज़ोत॒वुन वुछ क्याहतान्य अनहार्‌ चाने।।०॥। 


ह्युर होख वदान वदान मे शुर ज़न ल्वकुट ब छूयन गोस, 
फोर ओस फ्रकान मे अवलय कव चालि बार द्वख प्योस। 
बाल पान यि गालि मा व्वन्य दादि चानि हा ग्वसाने ।। 
रोतल मे जोतवुन वुछ क्याहतान्य अनहार्‌॒ चाने।।०।। 


मन छुम स्यटा मे व्याकुल दृह राथ छुस परेशान, 
ओस क्याह सु म्यूठ सोपना गरि गरि द्रहय वुछिहान। 
वछि तलु कजोम यि तँछ तँछ अँछ मा लजस म्याने। 


रोतलि मे ज़ोतुबुन उछ क्याहतान्य अनहार चाने। ।० ।। 


क्षमा पोश 


| 


रः 
| 


क्षमा पोश श्री बद्रीनाथ अभिलाश 


द्रय छय चे म्याँन्य चुय वन दय क्या गॅयी चै म्यॉनी, 
क्वस्‌ कथ छि यीच ज़ॉविज य्वस ज़न मै चॉन्य न मॉनी। 
शक छुम मे दादि चाने अँछ मा गछन मे काने।। 

रोतलि मे ज़ोतुवुन वुछ क्याहतान्य अनहार चाने।।० ।। 


काँछिथ यि परद॒पूशी बॉसिथ ह्योकुम न कॉन्से, 

कस वन यि ऑब पननुय डीशिथ ह्योकुम न वॉन्से। 
पुशनय यि पापनय हुंज़ ज़ांह मा यि म्यॉन्य प्राने।। 
रोतलि मे ज्ञोतवन वुछ क्याहतान्य अनहार चाने।।०।। 


वॉफिर योद गाट॒जार चोन गॉफिलस अगर मे रोजिहे, 
बुरज़न अंदर 'अभिलाश' बावथ पनन्य चे सोज़िहे। 


सार्‍योम न केह मे लार्‌योम थदि कारखान चाने।। 
रोतलि मे ज़ोतवुन वुछ क्याहतान्य अनहार चाने।। 


HR 


अनुग्रेह पनुन अनुभावतम 


वसि मंज़ ब थव तसलाह बोरुत मस अज मोदुर सुय चावतम, 
खसि लोलु बानन युथ मै ग्रख बख बख करन वुज्ञनावतम। 
चलि शक मे सोरुय अज़ तेली प्रत्यक्ष चुय केह ह्यवतम।। 
अनुभावतम अनुग्रेह पनुन, अनुग्रेह पनुन अनुभावतम।।०।। 


दज़ि नार दिल॒किस दानसय सुय ज़ालि म्यानिस अज्ञानसय, 
रेह मारि छवह प्रथ बानस॒य अद फेरि बुशनेर मे पानसय। 
मुछि रोज़ि दहि निशि लोल रेह सुय नेह मे चय हेछिनावतम।। 
अनुभावतम अनुग्रेह पनुन, अनुग्रेह पनुन अनुभावतम।।०।। 


यिन जोश हमि अथ पॉश नारस होश त्युथ मे थावतम, 
मंज़ गट पछस वुछ पुनिम चेन्द्रम बॉश तिछय मे हावतम। 
पानस अन्दर दानस प्यविथ बानस बॅरिथ केह थावतम।। 
अगुभावतम अनुग्रेह पनुन, अनुग्रेह पनुन अनुभावतम।।०।। 


म्वछि फोल पनुन वछि मंज़ रॅनिथ ब्वछि होत ब कुनि विजि ख्यावह 
छिम नो वसफ हावय कसुब बेयि बेयि त बेयि मंग नावहथ। 
परय लग॒हय चारय स्वन्दरन ग्वड़ मेय चय करनावतम।। 
अनुभावतम अनुग्रेह पनुन, अनुग्रेह पनुन अनुभावतम।।०।। 


क्षमा पोश श्री बद्रीनाथ अभिलाश 


ल्वय ख़वय रॅटिथ चोन ट्यकरि मंज़ पाकस ब थव सुय फिकरि मंज़, 
इछि दरि रेंटिथ मनथर म्वल॒ल्य पछ्दार तिम त्रावस ब मंज़। 

नचि बानसय मंज़ भाव रस पचि मन मै युथ त्युथ चावतम।। 
अनुभावतम अनुग्रेह पनुन, अनुग्रैह पनुन अनुभावतम ।।० ।। 


प्यठ दान तावस भाव बूज़न छाव बापथ लौदमुतुय, 

बानसय प्यठ ठान चोनुय यिनसह थवहस अड॒वोधुय। 

छाव रोसतुय रावि मज्ञ अथ ग्राव मत॒ करनावतम।। 
अनुभावतम अनुग्रैह पनुन, अनुग्रेह पनुन अनुभावतम।।०।। 


छाव सृत्यन प्रावि मेछर त्रावि पशपुन युथ न्यबर, 

वास करवुन टास कडि युथ खास न्यामथ ख्यथ ज़बर। 

सुय मे हमसोस छुय दिलस मंज़ अंद मै सुय वातनावतम।। 
अनुभावतम अजुग्रेह पनुन, अनुग्रैह पनुन अनुभावतम।।०।। 


बोछ मे बूजुम भावकुय छुख, वुछ सॉ मे चेय क्युत कोर तयार, 
तँछ तँछ दिलस मंज़ रोछ मै चे क्युत, वुछत छा लायिकि कार। 
दार मुचरिथ तॉर छि चॉनी थॅज़ कॉर म्यॉनी थावतम।। 
अनुभावतम अनुग्रेह पनुन, अनुग्रैह पनुन अनुभावतम।।०।। 


श्री बद्रीनाथ अभिलाश क्षमा पोश 


औन ज़न ब वुछिहा नौन पहान सौन यि चोनुय कारिज़ार, 
अँछ च॒ मुचराव जूग्य रायो नत मै राव्यम खॉर्य खार। 
वॉन्से अंदर यिन काँसि होवुम ती मे आज़ चुय हावतम।। 
अनुभावतम अनुग्रैह पनुन, अनुग्रैह पनुन अनुभावतम।।०।। 


मंज़ नयामचन नूना गॉलिथ देह म्योन गछि चैय सुत्य रॅलिथ, 
दख दॉद्य जनमन हुंद्य बॅलिथ गछुहन चु बोज़ख योद वॅलिथ। 
रज़ मै करतम आज़ पनन्य चुय दय प्रॉन्य व्वन्य मॅशरावतम।। 
अनुभावतम अनुग्रैह पनुन, अनुग्रेह पनुन अनुभावतम।।०॥। 


अबिज़्यथ यि बनि 'अभिलाश' म्योन चैपि आसि समयस दोद म्योन, 
न्यॅतरन मै हावि प्रकाश चोन मोसूम यि दिल कडि वाश म्योन। 
छम आश चॉनी व्वन्य मै बस दस पान अथ तुलनावतम।। 
अनुभावतम अनुग्रैह पनुन, अनुग्रेह पनुन अनुभावतम ।॥० ।। 

१ ॑शशण,्रणाणा जबैनायअपिलार बद्रीनाथ अभिलाश 
त र हा रुरु राहु 0001 
ऊर्य न यूर्य 


कांह कॅरिव व्वपकार मेत्रव न्यॅतरन मै हॉव्यतोन प्रान चूर, 
दथ गॅमच छम यथ व्वंदस मे च्यथ तवय छुम ऊर्य न यूर्य। 
पथ वनन येम्य जाय रेटमुच तनि मॅलिथ थोवमुत छु सूर।। 
दथ गॅमच छम यथ व्वंदस मै च्यथ तवय छुम ऊर्य यूर्य। ।० ।। 


हत बैद्य ज़नम हाथ पथ कुनथ कथ मे ज़ांह कॅरनम न पूर, 

सथ मे थॅवनम तिथ कन्यथ व्यथ रूज़ पकृवन्य दूर दूर। 

गाश ज़ॉलिथ आश रूज़म वुन्य नें वुन्य वात्यम सु यूर्य।। 

दथ गॅमच छम यथ व्वंदस मे च्यथ तवय छुम ऊर्य न यूर्य।।० || 


ब्रँच तॅम्य संजि रॉच राव्यम वॉच कोन तस शैछ यि म्यॉन्य, 
कर्म खंड्यथ धर्म हीनस वुनि स्यठा लगज़िश छि प्रॉन्य । 

यथ गरस ज़ांह लॅज न व्वस्‌ द्रवस स्वसु मे करिह्यम शाद पूर ।। 
दथ गेंमच छम यथ व्वंदस मे च्यथ तवय छुम ऊर्य न यूर्य।।०।। 


बोज्जवुन चव बोज़ि शायद सोज़ि केंछा म्यानि नॉव्य, 

रोड़िहे प्रेयमुक निशाना नेरहन अरमान लोँव्य। 

धर्म पुढूय केह दान दियिहे हाथ सु यियिहे पान यूर्य।। 

द्य गॅमच छम यथ व्वंदस मे च्यथ तवय छुम ऊर्य न यूर्य॥॥० ।। 


श्रीब्रीनध अधिला नरम पेश 
गा वो त क 
वॅकरि आमुत लोल म्योन छँकरिथ वतन प्यठ थोवमस, 

चॅकरि प्यठ यी गौव मे इज़हार ती लतन तल त्रोवमस। 

हावहस अज़ सीन मुचरिथ दोद ज़खमन छु पूरि पूर।। 

दथ गेंमच छम यथ व्वंदस मै च्यथ तवय छुम ऊर्य न यूर्य।।०।। 

क्षमा पोश श्री बद्रीनाथ अभिलाश 
हमा तोय ता पलाश 


लोल मस 


कस तान्य कनुन छु बूजुम मस लोलकुय स्यठा म्यूठ, 

चन वालिवय मै वौनहम म्वल छुस तवय हना क्रूठ। 

यनु गोव दिलस हवस मेय तनु गोव समय स्यठा ज्यूठ।। 
कस तान्य कनुन छु बूजुम मस लोलकुय स्यठा म्यूठ 11० ।। 


नवि सर॒ दिलस छि दुबराय ज़ॉहिर छु बांबर्‌योमुत, 
माहिर यि मा छु कारस तव किन्य छु छांबरयोमुत । 
कँहर्‌यव यि तन प्यठय जन कुसतान्य अँम्य चवान ड्यूंठ।। 
कस तान्य कनुन छु बूजुम मस लोलकुय स्यठा म्यूठ 11० ।। 


यन ड्यूंठ यि म्यूठ मस अँम्य तन छुम अगादि गोमुत, 

ज़्वल तान्य मॅशिथ गॅमच छस म्वलचे छु फिकरि ख्योमुत। 
दव दव कॅरिथ हँरिथ प्यौव वुनि येलि न कुनि पथर ब्यूठ ।। 
कस तान्य कुनुन छु बूजुम मस लोलुकुय स्यठा म्यूठ 11० ।। 


नॉनार मे छुम यि लॉगिथ कांह गॅर मै छम न खॉली, 

दामाह अँमिस ति गौछ अख गोमुत तवय वुबाँली। 

छुय त्रेशि होत बरस तल तॉरीख मतो दितस ज़्यूठ।। 

कस तान्य कुनुन छु बूजुम मस लोलुकुय स्यठा म्यूठ।।०।। 

फ्वल्यम दिलकिस डलस पंपोश 


नौवुय धर्मा, नौवुय कर्मा, नौवुय ज़नमा मै दारुन छुम, 

फ्वल्यम दिलकिस डलस पंपोश शिवस सुय पूज़ि खारुन छुम। 

सु शिव यथ जायि शख्ती सृत्य तोतुय अज़ वुन्य मै लारुन छुम।। 
फ्वल्यम दिलुकिस डलस पंपोश शिवस सुय पूजि खारुन छुम।।०।। 


मे गारुन छुम सु थोद थानय बिहिथ यथ जायि शिव पानय, 

गुहुल गॉलिथ शुहुल गछि दूर स्वयं प्रकाश पैयम पानय। 

आन्यन अँछन अन्यम युस गाश मे सुय प्रकाश छारुन छुम।। 
फ्वल्यम दिलुकिस डलस पंपोश शिवस सुय पूजि खारुन छुम।।०॥। 


अघुन दरवाज़ छुम अंदर स्वंदर यथ जायि सुय मन्दर, 

छु परि पूरन अंदर मन्दर बिहिथ शख्ती सहित शंकर। 

छु सृष्टी हुं यिसुय आदार मे सुय फनकार छारुन छुम।। 

फ्वल्यम दिलुकिस डलस पंपोश शिवस सुय पूज़ि खारुन छुम।।०।। 


बॅसिथ कायाजि मंज़ करतार करान पवनुक छु सुय आहार, 
छु सिरयुक तस डयकस अनहार चिह्न म्यान्यन करान शुमार। 
दिहन अंदर यसुंद दरबार मे सुय सरकार छारुन छुम।। | 
प्वल्यम दिलुकिस डलस पंपोश शिवस सुय पूजि खारुन छुम।।०॥ 


क्षमा पोश श्री बद्रीनाथ अभिलाश 
प हशआावावविवियऑऑऑऑऑऑऑऑॉ शनाया 


दज़्यम देहकुय मे येलि अभिमान वुज़्यम अद आत्म ज्ञानच ज्ञान, 
सज्यम येलि प्रेयम लोलुक कान पज़्यम पादन मे पशुरुन पान । 
दिवान बॅख्ती छु बूजुम दान मे सुय भगवान छारुन छुम।। 

फ्वल्यम दिलुकिस डलस पंपोश शिवस सुय पूज़ि खारुन छुम।1० ।। 


पयस प्यठ द्राव युस पानय तयस प्यठ कॅरिन सामानस, 
बयस म्यूल तस तँती म्वकजार दयस सृत्य येम्य थवय ज़ानय। 


छि यस नॉल्य माल काल शहमारय मे आज़ सुय यार छारुन छुम।। 
प्वल्यम दिलकिस डलस पंपोश शिवस सुय पूज़ि खारुन छुम।। ० ।। 

मै सपदि संतुषट 


मै भाग्य कर्मस यिया सु अवसर, 

मै सपदि संतुष्ट सु ठोठ ईशर। 

यथ हृदथि कूठरि सु मचरिहे बर।। 
मे सपदि संतुष्ट सु ठोठ ईशर ।।०।। 


ठोकुर कुठिस मंज़ सु प्रावि आसन, 
दिशायि दॅहवय स्वनसॅहज़ मे बासन। 
यिम चेशम वुछहन तॅमिस निरनतर।। 
मे सपदि संतुष्ट सु ठोठ ईशर ।।० ।। 


प्रचंड सु तीजुक पेयम मे पानस, 

भसँम करि सॉरयस॒य म्यानिस आज्ञानस। 
शुदी बुधी बनि साक्षात मै सास बासकर ।। 
मे सपदि संतुष्ट सु ठोठ ईशर ।1० ।। 


सु वनि मै वन बा मै क्या नाद छुम, 
दपस चे वुछ्थय स्यठाह दिल शाद छुम। 
यि प्रेम म्युल बनि राधा स्वयंमवर।। 

मै सपदि संतुष्ट सु ठोठ ईशर।।०।। 


क्षमा पोश श्री बद्रीनाथ अभिलाश 


होशा त्रॉविथ वुछ दशा मै गाँमच, 
जीरण अवसथा काया रनेमनच्। 
योवन छु क्रीडा पीडा छु बुजर।। 

मे सपदि संतुष्ट सु ठोठ ईशर।।० ।। 


भ्यख्या मंगस बस ब बख्ति भावच, 

दपस मे सुमरन दिम पननि नावच। 

ब जूल्य दॉरिथ प्रारस गधा गर।। 

मे सपदि संतुष्ट सु ठोठ प्रारस ईशर ।1० ।। 


यि प्रेम दून्य दज़ि म्यानिस मनस मंज़, 
मन र्‌योश बॅनिथ रोज़ि तपूवनस मंज़। 
रेशुत मे रोवुम ब छुस दरबदर।। 

मे सपदि संतुषआट सु ठोठ ईशर।।०।। 


बनुन पनुन यैलि वनस व्यसताँरिथ, 
सु बोज़ि सोरूय यि मोन दॉरिथ। 
जुदा गोमुत यियि मुदा बराबर ।। 

मे सपदि संतुष्ट सु ठोठ ईशर।।० ।। 


श्री बद्रीनाथ अभिलाश 


क्षमा पोश 

अद्रष्य गोमुत यियि द्वष्टिमान येलि, 
यि पान ब ज़्ानन छु भाग्यवान तैलि। 
सु रोज़ि मे निश यिवान अक्सर ।। 
मे सपदि संतुष्ट सु ठोठ ईशर।।०।। 


प्रखुट सु पानस अंदर मे बास्यम, 

यि दुयी त॒ दोगन्यार सोरुय मे कास्यम। 
छोन्यर येलि लोलुक गछ्रियम बराबर ।। 
मै सपदि संतुष्ट सु ठोठ ईशर।।०।। 


शॉगिध छु शायद यि लोल म्योनुय, 
गोमुत मोलुत मन तवय छु म्योनुय। 


सुरिथ त॒ सोंभरिथ थावुन छु अंमबर।। 
मे सपदि संतुष्ट सु ठोठ ईशर।।०।। 

रछ मैति पादन तल 


मूल मूर्खा आज़ हय आव चानि डेडि तल, 
गछि मेहरबान रछि मैति पादन तल। 
नेशि ब्वदसय वेशयव कॅर गांगल।। 
गछि मेहरबान रछि मेति पादन तल ।।०।। 


मुह न्यॅन्दरे मॉजी वुज़नावतम, 
ज्ञान ध्यानच ज़ाना करनावतम। 
ज्ञान ध्यानच दॉन्य नाय छैय मै अठकल।। 
गछि मेहरबान रछि मेति पादन तल।।०।। 


मूर्ख मन गोम मोत यथ मायाये, 

साज़ पॉरान नशिवर कायाये। 

ख्यथ चथ हय तोति म्यॉन्य च्यथ चंचल।। 
गछि मेहरबान रछि मेति पादन तल।।०।। 


देह कूठरि दारि बर हेतिन द्वद्रन्य, 

मुह मेर्यसय ह्यस होश हेतिन व्यस्रन्य। 
अंद वातनि लोग म्योन प्रोन अन्ज़ल।। 
गछि मेहरबान रछि मैति पादन तल।।०।। 

पाप शापव शान म्यानि आयि ज़ुलनय, 
जनम जायि गोम ज़खम रूद्य म्यॉन्य बलनय। 
पान जानान छख कूत छुस न्यरबल।। 
गछि मेहरबान रछि मैति पादन तल।॥० ।। 


यूग न्यॅन्दरे सावतम दॅल्यस॒य तल, 

कर्म लॉनिस बनिह्मम सर्व मंगल। 

काल ओब्र॒ तलु युथ हय नेरि सिरयि न्यर्मल।। 
गछि मेहरबान रछि मेति पादन तल।।०।। 


ज़ांह मा ज़ोनुम देह छु म्योन नापायदार, 
गौंड मे पानस दौहय अभिमान दसतार। 
काल गंगबल सुबहन नाय गोस यारबल।। 
गछि मेहरबान रछि मेति पादन तल।।०॥। 


देह त्याग माँज छुम करुन मै कुनि सातन, 
रिशतु म्वकलन कुस कस क्या छु वातन। 
यित छि हुंंज़ चठतम जॉद्य हाँकल।। 

गछि मेहरबान रछि मेति पादन तल।।०।। 


अनिगटि मंज़ हानु आमुत छु 'अभिलाश , 
वनि कडिहीय छु मा न्यँतरन सु गाश। 
पौत्र ताने छलतम चृ मनसय मल।। 
गछि मेहरबान रछि मेति पादन तल।।०।। 

ही भवॉनी 


बासि प्रत्यख कासि ग्रैहचार सॉनी, 

करि अनुग्रेह गरि गरि हो भवॉनी। 

दूर दुरगथ करि सॉन्य नेंव त प्रॉनी।। 
करि अनुग्रैह गरि गरि ही भवॉनी।।० ।। 


जुग्य भूगान सँन्यास वननय मंज़, 

यूग साधान चानि वेरि मनुस॒य मंज़। 
सर्व मंगल अद्‌ छि तिम प्रावॉनी।। 

करि अजुग्रेह गरि गरि ही भवाँनी।।० ।। 


रेश छि रूशिथ चॅल्यमित्य संसारस, 

पोश छि पूज़ान अपज़िस व्यवहारस। 

मोथ मॅशरिथ तिम गॅमित्य छि अभिमाँनी।। 
करि अनुग्रेह गरि गरि ही भवानी ।। ० ॥। 


सोपन माया ज़ोन तिमवय यि संसार, 
ख्यन त्रोवुख मन येलि गोख बेदार। 
छूयन सुमरनि चानि छिन तिम करॉनी।। 
करि अनुग्रेह गरि गरि हौ भवॉनी। 1० ।। 


श्री बद्रीनाथ अभिलाश 


ह्यत हूरा संसार न्युन क्या छु तोर, 

रत रकने कथ प्यठ हावन्य छि ज़ोर। 
च्यत विमरशय जीव रोज़ चय करॉनी।। 
करि अनुग्रेह गरि गरि ही भवॉनी।।० ।। 


दारि औतार करि खेय बेयि राखिसन, 
थांधरेमित्य ब्रह्मण ग्र गछुहन। 

खारि अलमन आकार बेयि निशानी।। 
करि अनुग्रैह गरि गरि ही भवानी ।।०।। 


शंख नादव सृत्य ग्रैज्ञि बेयि रेशवॉर, 

चानि यछायि निश तथ क्या लगि तॉर। 
कशप क्वलची पान रठ चृ निगरॉनी।। 
करि अनुग्रैह गरि गरि ही भवॉनी।।० ।। 


प्रैयम चाने चेयि मै तीर्थन हुद्य ज़ल, 

राय रूज्ञम छलन॒ यियि मे मनकुय मल। 
हृदयि कोमल बन्यम चॉन्य राजधानी ।। 
करि अनुग्रैह गरि गरि ही भवॉनी।।० ।। 


मूर्ख मद्कुय आहिसर छु 'अभिलाशास', 
चोंग ज़ॉलिथ छांडान सु प्रकाशस। 

यी छुस निशि तय ती सुय छांडॉनी।। 
करि अनुग्रेह गरि गरि ही भवॉनी।।० ।। 


क्षमा पोश 

वोवुम कृत ब्योल 


वौवुम कूत ब्यौल मे सैकि शाठस बौवुम नो तोर अख दानय, 

रिवुम कोताह मे पानस सृत्य दोवुम छुन तथ मे अनमानय। 

ख्वचर कोताह मे छुम कर्मस ति ज़ानान पान भगवानय ।। 

वोवुम कूत ब्योल मे सैकि शाठस बोवुम नो तोर अख दानय।।०।। 


कंड्यव क्रेहन्यव छु कोरमुत औश चमन गोमुत छु वॉरानय, 

ज्रंडव अथ गौन गुहुल कोरमुत तवय केह छुस न व्वपदानय। 

मे ओस हमसोस ब॒ शेरस पोश बनावन बागि बोसतानय ।। 

वोवुम कूत ब्यौल मे सैकि शाठस बोवुम नो तोर अख दानय।।०।। 


गन्यर गालुन छु कोताह क्रूठ वुछिथ ती छुस ब त्रॅहरानय, 

सन्यर मूलन छु त्यूताह ज़्यूठ व्वजुल न्यूल छुम मे बासानय। 

बुडिथ बेशक कुडुर कोताह छु सुरवुन प्रोन छूयोट बानय।। 

वौवुम कूत ब्यौल मे सेकि शाठस बौवुम नो तोर अख दानय।।०।। 


बंजर बेहद पूटुम प्रोटुम मेचे मुसजार न सिर्‌य दानय, 

गॅयम छव॒कलद तने हन हन मगर मन छुम न ठँहरानय। 

रोटुस पापव चोटुस त्रॉविथ मे छुम कोताह यि आज्ञानय।। 

वौबुम कूत ब्योल मे सेकि शाठस बोवुमम नो तोर अख दानय।।०।। 

शॅथर पॉन्शाय मै पत रूदिम ब्रज़िस केह छिम न त्रावानय, 

न्यॅथर वॅट्य वॅट्य खॅटिथ रूजिथ यिमन तोति छुस ब रोज़ानय। 
अँथर अँन्दरी लॅजिम पानस शॅथर शतरंज मे खेलानय।। 

वोवुम कूत ब्योल मे सेकि शाठस बोवुम नो तोर अख दानय।।०।। 


दरखन म्यान्यन तुलान आनंद छु कुसतान्य दूरि डेंशानय, 

शिवस रूज़िथ शरण बय छुस पनुन करिह्मम सु कल्यानय। 

ग्यवुन शाहन अंदर शासतुर मे छुम यॅचकोल अरमानय । । 

वौवम कृत ब्योल मे सेकि शाठस बोव्रम नो तोर अख दानय।।०।। 


मे गोव यँचकाल जनम दारान मे छुन कुनि जायि ठिकानय, 

परम शीवस ब॒ छुस प्रारन पनुन हाविहम सु थोद थानय। 

क्रज़न मंज़ रेश रॅटिथ यिम जुव तिमन बूजुम छु समखानय।। 
वोवुम कृत ब्योल मे सेकि शाठस बोवुम नो तोर अख दानय।।०।। 


कोरुम हाँसिल न कांह शरफा दितुन मा कैंह मे निशानय, 

अँन्दर्य अरमान छु 'अभिलाशस' तवय गोमुत छु देवानय। 

करुस अनुग्रैह थवस बॅर्य बॅर्य यिथे व्यचार पयमानय।। 

वोवुम कृत ब्यौल मे सेकि शाठस बोवुम नो तोर अख दानय।।०।। 

ग्वड मै ह्योतमय 


मलि मेछरा चु वॉनी म्याने, 

ग्वड मै ह्योतमय लीलायि चाने। 

नवि हवसय त हमसोस्‌ प्राने।। 

ग्वड मै ह्योतमय लीलायि याने।।० ।। 


अबद रौसतुय शब्दन माने, 

वसि आकाशि खसि हटि म्याने। 

ती छु संभव अन ग्रैह चाने।। 

ग्वड मे ह्योतमय लीलायि चाने।।०।। 


खोलि दरवाज्ज बोलि ज़न कोसतूर, 
ग्रजि आलम वज़ि साज संतूर। 

नचि सृष्टी दृष्टी चाने।। 

ग्वड मे ह्योतमय लीलायि चाने।।०।। 


सिरयि चॅन्द्रम छु चोनुद प्रखचर, 

गथ चे पथ वुछ दिवान मे अकसर। 
पोत खोत न ज़ांह सीवायि चाने।। 
ग्वड मे ह्योतमय लीलायि चाने।।० ।। 


श्री बद्रोनाथ अभिलाश 


हृदयि आकाश म्योन कर चु न्यर्मल, 
ज्ञान तारख प्रज़लन जल जल। 

काल औबर चलि वुछिथ छायि चाने।। 
ग्वड मे ह्योतमय लीलायि चाने।।०।। 


छुम मे वेंचकोल मनस॒य हमसोस, 
लोल चाने बरन यियि मन खोस। 
थफ दि कलमस लेख मे ड्यकलाने।। 
ग्वड मे ह्योतमय लीलायि चाने।।०।। 


तालि पेठ्य नेरि छठ युथ खॉसिस, 
अद मे त्रफती यियि यथ बॉसिस। 

रुम मे शैहलन अमि लोल वाने।। 
ग्वड मे ह्योतमय लीलायि चाने।।०।। 


थव ब खॅटिथय ब नय वन कॉन्से, 
माजि द्युतनम त॒ पोशनाव वॉन्से। 

गंड चु केंछा अज़ल लोंचि म्याने।। 
ग्वड मै ह्यौतमय लीलयि चाने।।०।। 


क्षमा पोश 


aS 

कर्म खुर कास मॉज मै कंगालस, 

दस तुल चनसय अथ प्रैयम॒ प्यालस। 
खेय मै पापन गछि तीज़ चाने।। 

ग्वड मै ह्योतमय लीलायि चाने।।० ।। 


माजि मंगनस क्या सना छु मंदछुन, 
चानि दॅस्य गौव संभव मै योर युन। 
वत गतसय नत कुस मै ज़ाने।। 

ग्वड मै ह्योतमय लीलायि चाने।।०।। 


“अभिलाशस' मन स्यठा लाचार, 
भय छुस दय मा करि मेय संगसार। 


खॅटिथ ख्वनि मंज़ रटुन पौत्र ताने।। 
ग्वड मे ह्योतमय लीलायि चाने।।० ।। 

छोरुय पान 


बॅखत्यव छि अँन्यमित्य बॅर्य बॅर्य चंदय, 
ब क्या चे वंदय छौरुय पान । 

मंज़ सभायि मा गळु शर्मन्द्य ।। 

ब क्या वंदय चे छोरुय पान।।० ।। 


सथ जन ह्वाथ आयि पोश डालि जान जान, 
बबस छि चरनन त शेरि लागान। 

यिम छी चे पूजान प्यठ अंद वंदय।। 

ब क्या वंदय चे छौरुय पान।।० ।। 


केंचव छि अँन्यमित्य लवहँत्य गुलाब, 
केंचव ब्यल तय बेयि मादल। 

यिमन सुत्य छुय प्रोन संबंधय ।। 

ब क्या वंदय चे छौरुय पान।।०।। 


केंह छी आमत्य लोल त माये, 
केह व्यवहारचि हाजथ रवाये। 
दयायि बापथ छी दरमंदय।। 

ब क्या वंदय चे छोरुय पान।।० ।। 

बॅखती होनस छि सीनस दुबराय, 

बबा अज़ कर म्योन केह पाय। 

थ्यथ रटि च्यथ म्योन प्रकाशि अन्दय।। 
ब क्या वंदय चे छौरुय पान ।। ० ।। 


मन मद हँसतिस श्रद्धायि रौसतिस, 
ज़ांह मा वुज़्योस चोन अनुराग। 
अम्य हँस्य पोवुस बय फंद फंदय।। 
ब क्या वंदय चै छोरुय पान ।। ० ।। 


व्वंदस म्यॉनिस छु शिशुर लौगमुत, 
तुरुन यौहय ज्ञन ह्यू माग । 

कमि वीद वेगल्यम कमि यूग॒ मंदय।। 
ब क्या वंदय चे छौरुय पान।।० ।। 


ङ्यकसृय यस छुन दयि लोलुक यूग, 
गाट॒जार तस क्या करि बुदयूग। 

कॅर्य कॅर्य नेशफॅल्य गॅयि म्यॉन्य ग्रंदय ।। 
ब॒ क्या वंदय चे छोरुय पान।।०।। 

साधन छि चॉर्य चॉर्य कठ ज़न कतरान, 
रेश वारि राख्यस रास खेलान। 

उपद्रव वोथमुत छु प्रथ कुनि अंदय।। 

ब क्या वंदय चे छौरुय पान ।। ० ।। 


भगवान यिखना बेयि औतारस, 
उद्धार करने संसारस। 

वन वास बूगान चाँन्य टॉठय बंदय।। 
ब क्या वंदय चै छौरुय पान।। ० ।। 


'अभलाश' आमुत छु डेडितल चाने, 
परतीत बॅड म्याँन्य बर तल चाने। 
अद द्यव मैति पचि सु परमानंदय।। 
ब क्या वंदय चे छौरुय पान।।०।। 

बडि भगवान 


भगवान, भगवान ही बडि भगवान, 

कर्म लोन म्योन शेरतन तमि अनमान। 

अख च॒ रोज़ख ख्वश बेयि प्रसन रोज़ पान।। 
भगवान, भगवान ही बडि भगवान्‌ । 1० ।। 


निन त ख्यन आमुत छुस सत्य अज्ञान, 

बान छिम बॅर्य बॅर्य अभिमान सामान । 

जल सत्य मल चोल न कुनि जायि तिर्थ श्रान।। 
भगवान, भगवान ही बडि भगवान ।1० ।। 


रठ कमान तमि आयि अथ म्यानि वासनायि, 
तृष्णायि त्रफती यियि स्वक्रथ कमायि। 

पाप रोस पुनि सोस तुल प्रालब्ध दान।। 
भगवान, भगवान ही बडि भगवान ।॥० ।। 


यी चु केंछ़ा दिहम ती मान प्रमान, 

अन धन अनुग्रेह छुम दयायि हुंद निशान। 
ध्यान मंजु दर्शुन हावतम च॒ रोज्ञान।। 
भगवान, भगवान ही बडि भगवान ।।० ।। 

कीवल कुनुय अख छुम चै निशि हाजथ, 
नेति नेम चेय क्युत केंह गळुन सनच्यथ। 
वुज़नावुम बख्ति भाव यथ न आसि पयमान।। 
भगवान, भगवान ही बडि भगवान ।।० ।। 


सत ज़न सुमरन करनि चायि ग्वफायि, 
कायायि हुंद कोरुख न बिल्कुल परवायि। 
परमीशरस रूद्य पूज़ान रोज्ञान। | 
भगवान, भगवान ही बडि भगवान ।।० ।। 


दारि बर त्रोपरिथ क्या न्यूख ज़ोपरिथ, 
श्रीपरिथ तमि सुत्य आख लोल वोफरिथ। 
बखति बावकुय तिमन हृदयस बेल्य दान।। 
भगवान, भगवान ही बडि भगवान । 1० ।। 


मुह मद मॉरिथ व्वपवास दॉरिथ, 

नी तिमव औमकी पन खॉरिथ। 

हृदयिकि शीशि मंज़ ईशर छी वुछान।। 
भगवान, भगवान ही बडि भगवान ।॥० ।। 

बजेर चौती अभिलाश 
जोग्यव नार ज़ोल ज़िद जुव संसारस, 
दय गॅयख डीशिथ असथ व्यवहारस। 


तिमव बॅर्य तिम खज़ान यिम न ज़ांह सोरान।। 
भगवान, भगवान ही बडि भगवान्‌।।०।। 


गाटल्यव सोर ब्रौहय रेशन रॅंटिख दामान, 
पोशन लोग मूर्ख मद तिम तवय छि पशान। 
भगवान बेशक बॅखुत्यन हुंद बोज़ान।। 
भगवान, भगावन॒ ही बडि भगवान ।।० ।। 


“अभिलार्श बर तल प्रारान पोत्र तानि, 
ज्चयि म्यानि दयि दित सँदरुक ह्यू चु बान। 
ल्वयि ख्वयि चानि ज्वयि सागर छु समखान।। 
भगवानु, भगवान हौ बडि भगवान।।०।। 


IR 


श्री बद्रीनाथ अभिलाश क्षमा पोश 


राधा चॉन्य 


हा कृष्ण मै सृत्य कर यी चु वादा, 
ब्वद म्याँन्य युथ बनि राधा चाँन्य। 
नेति प्रैति लायी लोल होत नादा।। 
ब्वद म्यॉन्य युथ बनि राधा चॉन्य।।० ।। 


नचुवनि ब्रँच म्यानि गूपी बनन, 

व्यचनुय लायख वचुना वनन। 

वचनच वखनय दिल करि शादा।। 

ब्वद म्याँन्य युथ बनि राधा चाँन्य।।० ।। 


सोम्बरिथ पनुन्यन वेशियन त व्यसन, 
ख्यन ख्यन चैय पथ दिन प्रदिख्यन। 
शरन रूजिथ करन समवादा।। 

ब्वद म्यॉन्य युथ बनि राधा चॉन्य । । ० ।। 


दास॒ भाव वासना रोज़ि चरनन तल, 
अन्ताह करनन म्यान्यन चलि मल। 
राधा रूपी छलि चॉन्य पादा।। 

ब्वद म्यॉन्य युथ बनि राधा चॉन्य ।।० ।। 

मान रेन्य ध्यान सृत्य करि अथ वासा, 
प्रान अभ्यास स॒त्य खेलि रासा। 

शम दम सृत्य बेहि सोरुय क्रकनादा ।। 
ब्वद म्यॉन्य युथ बनि राधा चॉन्य।। ० ।। 


वाँराग च्यत प्रावि त्युथ थोद ज्ञाना. 
त्याग नाग॒ मंज़ करि श्वद श्राना। 
ख्यनन मंज़ करि मनन ज्यादा ।। 

ब्वद म्यॉन्य युथ बनि राधा चॉन्य।।०।। 


दिह कुय मुह छुनि सोरुय मँशरिथ, 
साधनायि चानि रोज़ि पान पुशरिथ। 
अभियास अनुभ्व सायं त प्राता।। 

ब्वद म्याँन्य युथ बनि राधा चॉन्य।।०।। 


ह्यस होश रोज़्यस न ग्रैशमुक त मागुक, 
नशि, मशि जोश खसि अनुरागुक । 
अद करि अनुभव प्रैयमुक स्वादा।। 
ब्वद म्यॉन्य युथ बनि राधा चाँन्य।॥० !। 

श्वद मन बनि त्युथ युथ बिंदराबन, 
प्रेयमच कल दियि मीठ्य पादन। 

नादन कन थाव पाल मॅर्‍यादा।। 

ब्वद म्यॉन्य युथ बनि राधा चाँन्य।।० ।। 


'अभिलाश' आँदीन प्रारान डेडि तल, 
अंद लोग वातनि तस अनज़ल। 

सथ छस ख्यथ नेरि प्रेयम॒ प्रसाद।। 

ब्वद म्यॉन्य युथ बनि राधा चॉन्य।।०।। 

मॉज सरसोतिये 


वॉन्सि म्यानि शेठ बॅरी मीज़ान खेतिये, 
मॉज सरसोतिये व्यनती बोज़। 
ट्यंड्यन प्यठ गँज़रिम बासेम लोतिये।। 
मॉज सरसोतिये व्यनती बोज़।।०।। 


च्यथ यैलि दिच मेय पथ कालस कुन, 
जून दर लॅजमच बालस कुन। 

थर वेंछ मे पानस तुरि कँड्य खॅतिये।। 
मॉज सरसोतिये व्यनती बोज़।।०।। 


याद येलि पोवुम व्यचार ठँहरोवुम, 
खोर शेर त्रॉवम नज़र पानस। 

रुम रुम पानस वुछिम गॅमित्य छँतिये।। 
मॉज सरसौतिये व्यनती बोज़।।०।। 


यिम इशार टाकार वुछी मै न्यॅतरव, 
शॅतरव डॉजिहम च्यथ तय वथ। 

पाँछ यार मे दौहय प्यठ सवारि खॅतिये।। 
मॉज सरसोतिये व्यनती बोज ।॥० ।। 


_ ए 


श्री बद्रीनाथ अभिलाश क्षमा पोश 


लारि होत आरकोत चै शरन आसय, 
दासय भावय रछतम चुय। 

प्रान वंदय पादन यिम चु करतख पॅतिये।। 
मॉज सरसौतिये व्यनती बोज़।।०।। 


क्वपोतुर छुस मॉजी अवगुन छिम वाराह, 
पाप शाप बखशनस छुय न कांह चाराह। 
महाकाल मटि हेयि न॒ मे निनस तोतये ।। 
मॉज सरसोतिये व्यनती बोज़।।०।। 


अन्त समयस यिन काया डोल्यम, 
वोलि परिवार म्योन तोलि त्रेशि गॅल्य। 
मरनस प्रारनम गछन आरकॅतिये । । 
मॉज सरसौतिये व्यनती बोज़।।०।। 


्रिभवन नाथस यी छुम मोगमुत, 
शॉंगमुत जन आस न्यँन्दरे मंज़। 

पाँछ प्राण नेरन येलि मे सोत सौतये।। 
मॉज सरसोतिये व्यनती बोज़ ।।० ।। 


'अभिलाशस' दित॒ बखती प्रसादा, 

यादा वॅरी युथ तेज्यस चॉन्य। 

मरुन मॅशरिथ मॉज लागय पादन पोशि फॅतिये।। 
मॉज सरसोतिये व्यनती बोज़।।० ।। 


क्षमा पोश 


श्री बद्रीनाथ अभिलाश 


क्या कर व्वन्य 


जोग्यो मे ना चॉन्य माय छन्‌ फेरान, 

ब हा छुस त्रहरान क्या कर व्वन्य। 

यिम शर अकसर यूगियन छि नेरान।। 

ब हा छुस त्रहरान क्या कर व्वन्य 11० ।। 


दिक्कार म्यॉनिस यथ ज़िन्द रोज़नस, 
सतसंग बोज़नस आयम न वॉर्य। 

सत संग छु प्रेयम भाव बानन शेरान।। 

ब हा छुस त्रहरान क्या कर व्वन्य।।०।। 


लोलच दून्या रोजिह्मम दज्ञवन्य, 
वज्ञवन्य सत कर्म लोलुच तार। 

शाह छारि शाहस अच्चान त नेरान।। 

ब हा छुस त्रहरान क्या कर व्वन्य।।० ।। 


केंचन चे सृत्य छे मित्राचाँरी, 

कैंह करान ताबे दॉरी चॉन्य। 

मुर्ख ब्वज़ म्यानि छुन केंह अंदर ठंहरान।। 
ब हा छुस त्रहरान क्या कर व्वन्य।॥० |। 


श्री बद्रीनाथ अभिलाश क्षमा पोश 
औन जौर लोगुम डीशिथ त बूजिथ, 
सूज़िथ तोति कृत्य पॉगाम चैय। 
मगरूर मनस॒य कैंह छुम न॒ गोरान।। 
ब हा छुस त्रहरान क्या कर व्वन्य।॥० || 


खोर शेर च्रादर हाँचुम प्यठ पानस, 
डाफ दिथ रूदुस अज्ञानस मंज़। 
अपज़्युक सामान रूदस ब पॉरान।। 

ब हा छुस त्रहरान क्या कर व्वन्य।।० ।। 


दय ज़ानि क्या बनि अँछ छम फोरान, 
वोरान क्याजि छुस सौपनस मंज़। 

दुर वासनायि वुछम देह म्योन लौहरान।। 
ब हा छुस त्रहरान क्या कर व्वन्य | 1० ।। 


ध्यान यूग्य चामत्य ध्यान अवस्थायि मंज़, 
प्राण अभ्यासय छिय करान चॉन्य संज। 

ज्ञान, ध्यान, प्राण, अभ्यास चरेय छारान ।। 
ब हा छुस त्रहरान क्या कर व्वन्य।1० ।। 


“अभिलाशि' बख्ति भाव मन वुफलावतम, 
लैम्बि मंज़ पंपोश फ्वलुनावतन। 

दॅह दिशायि हृदयिचि रोज़न शोल मारान।। 
ब हा छुस त्रहरान क्या कर व्वन्य।।० ।। 

क्षमपोश न त्री बद्रीनाथ अभिलाश श्री बद्रीनाथ अभिलाश 

जॉल्य हारि 


नेरि हाजथ मे दरबार चाने, 

गंडि केछा अज़ल लोंचि म्याने। 

ती मे गँड्यज़्यम यी न ज़ांह प्राने।। 
गंडि केंछा अज्ञल लोंचि म्याने। 1० ।। 


दन द्यारन हुंद छुम न हावस, 

बख्त बावा गोछुम वरतावस। 

सुय ब लागय पूज़ायि चाने।। 

गंडि केंछा अज़ल॒ लोचि म्याने।।०।। 


कर्म लोन येलि मे परखोवुम, 

ब्रॅड्य कॅडिहम यिमनय होवुम। 

कारि खम चाम ज़ोनुम हय माने।। 
गंडि केंछा अज्ञल लोचि म्याने।।० ।। 


छूयप छॉरिस ग्युंदनम नॅसीबन, 
ख्योम वाराह नेशफॅल्य गोम ज़नम। 
क्या छु कारण क्वदरत ज़ाने ।। 

गंडि केंछा अज़ल॒ लोचि म्याने।॥० ।। 


cea याय 


श्री बद्रीनाथ अभिलाश 


जूग्य चॅल्यमित्य छि दूर संसारस, 

यूग साधान छांडान यारस। 

आदि अन्तस छि छांडान माने।। 

गंडि केंछा अज्ञल लोंचि म्याने। 1० ।।' 


बँखत्य जन वुछिम बेदार रातस, 
ज़ागि रूजिथ त्रुज़गथ नाथस। 

आमि पन ऑस्य मेनमन वतु चाने। 
गंडि केंछा अजल लोंचि म्याने।।०।। 


वाँन्स लॉजिम यैलि वरतावस, 

गोम अभिमान चोम मुहुकुय मस। 

न पिशुम पान न कोडम छाने।। 

गंडि केंछा अज़ल लोंचि म्याने।।०।। 


आस बेख्यायि डेडि तल चाने, 

वुछत फुत फूत गोमुत जोलि म्याने। 
ज़ॉल्य हारि गॅयम वॉन्स दानि दाने।। 
गडि के अज्ञल लोचि म्याने।।० ।। 

क्षमा पोश 


श्री बद्रीनाथ अभिलाश 

बखति भावकुय दितम बेल्य दाना, 
डीड्य वॉनिस स॒त्य बनि ज़ाना। 

बर सुय मुचरावि आँगन्यायि चाने।। 
गंडि केंछा अज़ल लोंचि म्याने।।०।। 


हेरि खसनुक खोव 'अभिलाषस', 
लगि समया तस तोर वातनस। 

थपि चाने खॅसिथ हेरि ज़ाने।। 

गंडि केंछा अजल लोचि म्याने।।०।। 


IR 


श्री बद्रीनाथ अभिलाश क्षमा पोश 


सन्तो वनतो 


दय करे द्वय म्यॉन्य प्रथ सातन्तो, 
सन्तो वनतो त्युथ कांह व्वपाय। 

पान मंज प्राण चूर युथ प्रज्ञवन्तो।। 
सन्तो वनतो त्युथ कांह व्वपाय।।०।। 


ज़न्मादिक गॅयम जनम दारनतो, 

कुनि जायि लोबमस न॒ नेब त निशान। 
चानि उपदेश बूजुम ब डेंशनतो।। 
सन्तो वनतो त्युथ कांह व्वपाय।।०।। 


ज्ञानच ज्ञान दिम ध्यानुक धनतो, 
शोभायिमान बनि युथ मन म्योन। 

दय प्रावि यथ मंज़ पनुन आसनतो।। 
सन्तो वनतो त्युथ कांह व्वपाय ।।० ।। 


कलि कालस मंज़ आमुत ह्यनतो, 
ख्यन ख्यन मनकुय डलान विशवास। 
कमि वैज़ि वश गछि चंचल मनतो।। 
सन्तो वनतो त्युथ कांह व्वपाय | ० ।। 


क्षमा पोश ल्मा थी बद्रीनाथ कभिलाश 


यूगी त जूग्य रूद्य येति निर्धनती, 

ब्रम मंज़ तिम रूद्य ब्रमर्चारी। 

तिहिज़ संपदा कीवल ईशर सुमरनतो।। 
सन्तो बनतो त्युथ कांह व्वपाय।।०।। 


भोग बवछरन वील म्योनुय मनतो, 
योगुक छुमन कांह श्रूच साधन। 

दुर वासनायन लगि युथ छूयनतो ।। 
सन्तो वनतो त्युथ कांह व्वपाय।।०।। 


तुलि तुलि अपज़्युक ओला यूरुम, 
शूरम ज़ांह मा डोकुर कुठ। 

हृदयस मंज़ छुय दय रोज़नतो।। 
सन्तो वनतो त्युथ कांह व्वपाय।।०।। 


'अभिलाशस' छुन कुनि डंजि मनतो, 
थ्यथ दिस च्यथ करि चॉन्य सुमरन। 
निर्धन युथ वालि नख चॉन्य र्‌यनतो।। 
सन्तो वनतो त्युथ कांह व्वपाय।।० ।। 


श्री बद्रीनाथ अभिलाश क्षमा पोश 


व्यनथ 


पॉपी ब छुस छम थर थरय, 

सेदि बुथि निज़्यम परमीशरय। 

चेय रोस न पोज़ कांह आसरय।। 
सेदि बुधि निज़्यम परमीशरय।।०।। 


साम येलि ह्यँचम मे पान॒स॒य, 
त्रहरयोस वुछिथ मंज़ ध्यानस॒य। 
पांछ नाग वॅलिथ नाल अर वरय।। 
सेदि बुथि निज़्यम परमीशरय।।०।। 


खूचुस स्यठा गोस हयबुंगय, 

ब्वज़ि म्यानि बोज़ वद्नचि टुंगय। 
रहि त्राहि पौरुन अद फर फरय।। 
सैदि बुथि निज़्यम परमीशरय।।०।। 


पानस द्युतुम ट्यठ म्यठ स्यठा, 
ड्यकस॒य डखि थाँविथ न्यठा। 

छरि अथ तरया कांह भवसरय।। 
सेदि बुधि निज़्यम परमीशरय।।०।। 


| ओळ अ 


क्षमा पोश श्री बद्रीनाथ अभिलाश 


आचार व्यचारुक छुम अभाव, 
ज़्यन प्यठ ज़नमुक छुम स्वभाव । 
मन किथ गछूयम एकागरय।। 

सैदि बुथि निज़्यम परमीशरय।।०।। 


अर खोल नॅवरुम पानसय, 

रैय छम मे तमिची जानसय। 

रुम रुम मै वौलनम ज़र ज़रय।। 
सेदि बुधि निज़्यम परमीशरय।।०।। 


बुजरा कठ्युन यिन हावहम, 

लर यिन येती द्वदरावहम। 

पावहम यिन॒ दर बिसतरय।। 

सेदि बुथि निज़्यम परमीशरय।।०।। 


संसार छु द्रखकुय आगरुय, 
अथ मा समाधान मैय सौरुय। 
हाजथ मे यी ती छुम परय।। 
सैदि बुधि निज़्यम परमीशरय।।०।। 


श्री बद्रीनाथ अभिलाश क्षमा पोश 


दयि गथ पनन्य चय हावातम, 

मृत्यु शिहुल अनुभावतम। 

यम यैलि कर्‌यम प्राणान दरय।। 
सेदि बुथि निज़्यम परमीशरय । 1० ।। 


“अभिलाश निहन यैलि चुय गरय, 
पोत कल थाँव्यज्ञयस न अख ज़रय। 
यी थवत मनजूर ईशरय।। 

सेदि बुथि निज़्यम परमीशरय।।०।। 

क्षमा पोश श्री बद्रीनाथ अभिलाश 


यँश्ट दीवस कुन 


गोव मे समया प्यौव मे अज़ याद यँचकाँल्य, 
यँश्ट दीवस अज़ छु म्योन नाद येँचकाँल्य। 
पछि तेहुंजे गछि दिल शाद यॅचकॉल्य ।। 
यँश्ट दीवस आज़ छु म्योन नाद यॅचकॉल्य ।।० ।। 
वाँल्य कनुनय नॉल्य यस काल शहमार, 
अतिसुन्दर चेँन्दरम डेकि ताजदार। 
तस राजस छल अज़ पाद यँचकाँल्य।। 
यँश्ट दीवस आज़ छु म्योन नाद यँचकाँल्य | 1० ।। 
यूग न्यँन्दरा येति जन यॅज़मन बाय, 
वैशन ब्रह्मा तस प्रछान पननी राय। 
अन्न छु ज़ीवस दीव संवाद यॅचकॉल्य ।। 
यँश्ट दीवस आज़ छु म्योन नाद यॅचकॉल्य | ० ।। 
सर्व शक्तिमान युस बिहिथ सांगो पांग, 
जूग्य रूपय यूगुक साद साधान। 
ग्र म्योनुय अचि सुय साध यँचकाँल्य।। 
यँश्ट दीवस अज़ छु मोन नाद यॅचकॉल्य ।।० ।| 
दिल दुबरायि तॅम्यसंज़ माय गाँमच, 
कति तान्य छस तँहुजञय छाय प्याँमच। 
वत पदिनुय दिम अज्ञ दाद यँचकाँल्य।। 
यश्ए दीवस अज़ छु म्योन नाद यॅचकॉल्य 11० ।। 


ल 


श्री बद्रीनाथ अभिलाश 


अज़ यित गर म्योनुय 


श्र चाने लोगमुत छुम मर मर, 

आदि शंकर अज़ यित ग्र म्योनुय। 

यी च॒ वनहम ब्रोंठ कुन ती व्वन्य कर।। 
आदि शंकर आज़ यित गर म्योनुय।।०।। 


गौवयि पथ कुन ती छुन मॅशरॉविथ, 

गोस म्योनुय सोरुय छुन त्रॉविथ। 

द्वन कुनुय बनि युथ आसि अबसन वर।। 
आदि शंकर अज़ यित ग्र म्योनुय।।०।। 


छुस ब ज्ञाँनिथ पानय छुस खतावर, 

गोम सॅर्य पेठ्य आम अद चोनुय व्यचार। 
गुतज ग्रवेठ बॅखति भाव चोनुय प्र।। 
आदि शंकर आज़ यित्‌ गर म्योनुय।।०।। 


यिन सॉ वनहम मनुहम छुय चे गोमुत, 
ज्ञान दीपक छुय मे छूयत गोमुत। 

ज्ञान दीपक प्रज़लाव पान ईशर ।। 

आदि शंकर अज़ यित ग्र म्योनुय।।० ।। 

मे छा जांह कॉल्य चैय सुत्य रावुरमुत, 

न छुथ चैय ज़ांह मै केंह प्र पोवमुत। 
क्या छु कारण बूगान छुस ब दूरयर।। 
आदि शंकर अज यित गर म्योनुय।।०।। 


सर्व व्यापक छांडान छी सतज़न, 

परम धामस अचनस लूबान मन। 

परम आनंद चुय मे करनावतम सर॒ ।। 
आदि शंकर अज़ यित गर म्योनुय 11० ।। 


वनि कडुन छुय सनिराह सर करनुय। 

नेह गटि मंज़ श्वद शासतर परनुय। 

सुय छु योगी यस पनुन मन गव थ्यर्‌ ।। 
आदि शंकर अज यित गर म्योनुय ।1० ।। 


ज्याद म्वकल्योव कम केंह व्वन्य छु बाकृय, 

त्रेशि हँत्यसय त्रेशा चाव साकृय। 
अभिलाशस' सुय प्यपास कास ईशर।। 

आदि शंकर अज़ यित गर म्योनुय।।० ।। 

गाशि मंद्युन 


मनि मंज़ ललवुन गछि दुरदानय, 
अद बासि पानय गाशि मंद्युन। 

भाव रस चावुन गछि पछिसानय।। 
अद बासि पानय गणि मंद्युन।।०।। 


तप ज्ञप खनि गंड तँम्यसय ग्वडनय, 
श्रूवन्य श्र्वन्य इज़िहार गछि पानय। 
यूग रज़ि रोजुन मंजुल अँलरानय। । 
अदु बासि पानय गाशि मंद्युन।।०।। 


दृढ विशवासय रटुस दामानय, 
ताब कर नोन नेरि जानानय। 

सु छु सर्व व्यापख च॒ छुख अनज़ानय।। 
अद बासि पानय गाशि मंद्युन।।०।। 


शम दम॒ सुत्यन अछ यूग न्यॅन्दरे, 

यॅन्दरे वश कॅरिथ बन जितेंद्र 

कचि रटुख वासनायि करुख प्यठ ठानय।। 
अद्‌ बासि पानय गाशि मंद्युन।।० ।। 

त्याग नाग जल सत्य करतो श्रानय, 
तृष्णायि तृफती यियि पानय। 
सन्तोशि व्रत स्वर तोरक्य सामान्य ।। 
अद बासि पानय गाशि मंद्युन।।०।। 


ल्वयि ख्वयि दयि संदि बरतो बानय, 
ल्वयि ख्वयि सृत्य बनि यकसानय। 
यकसान बॅन्यथय बडियो ज़ानय।। 

अद्‌ बासि पानय गाशि मंद्युन।।०।। 


'अभिलाश' पान रूद वॉन्सि अनज़ानय, 
व्वन्य रोट अँम्य चोन दामानय। 

दामान रॅटिथय फुटस अभिमानय।। 
अद बासि पानय गाशि मंद्युन।।०।। 

क्षमा पोश 


क्षमा पोश 


सर्व सृष्टी हंदि मूलाधारय, 
क्षमा पोश खारय पूज़ाये। 
केलास वॉसी त्रिभवन सारय।। 
क्षमा पोश खारय पूजाये।।० ।। 


त्रन भवनन मंज़ छुना चोन राजे, 

चु कसू माजे ज़ामुत छुख। 

राज्ञ पदवी हुंद द्युतनय अधिकारय।। 
क्षमा पोश खारय पूज़ाये।।०॥। 


चे कॅम्यू राजि रेनि लाजय कनवाजे, 
मृदंग त बाजे गिंदनस कित्य। 

त्रिशूल त डाबर दितिनय हँथियारय ।। 
क्षमा पोश खारय पूजाये।। ० ।। 


ड्यकृसय चेंन्द्रम थोवनय जॅर्यथय, 
क्रूध चोन थोवुन शांत कॅर्यथ॒य । 
प्रपंच जगतुक थोवनय कारय 
क्षमा पोश खारय पूजाये।।० ।। 

रछि चै गंजिनय काल शहमारय, 
न्यरलीप संसॉर्य व्यवहारय। 

जूग्य रूप ब्रमांडकुय म्वखतारय ।। 
क्षमा पोश खारय पूजाये।।० ।। 


मौह मायायि निश दूर छुख चौलमुत, 
शमशान बसमा छुथ मौलमुत। 
ज़गतस कासवुन छुख अंधकारय।। 
क्षमा पोश खारयु पूजाये।।० ।। 


च्यतसय करतम यिम अछर तारय, 


ओंकुय हृदयस व्यूग खारय। 
वीगिस बेहतम पान सरदारय।। 


क्षमा पोश खारय पूज़ाये।।०।। 


च्यथ म्याँन्य वथ रटि चानि अनहारय, 


कैलाशि दारय बनि दर्शुन। 
'अभिलाषस' टोठ येमी संसारय।। 


क्षमा पोश खारय पूजाये।।० ।। 

जटनय चान्यन पुशरुम पान 


येलि येलि ह्यन आस मंज़ संकटनय, 
जटनय चान्यन पुशरुम पान। 

्यर्बल देह छुम भयि सृत्य नटन॒य।। 
जटनय चान्यन पुशरुम पान।।०।। 


आज्ञान वश गोस मंज़ संसारस, 
चंद छोन दिम॒ क्या नाव तारस। 
निर्धन लाचार लोगमुत छूटन॒य।। 
जटनय चान्यन पुशरुम पान।।०।। 


ज़्यन हांछ गॅयम कथ तान्य जाये, 
ह्य आस बो मंज़ दुविदाये। 

यी छम वोवमुत ती छुस वटन॒य।। 
जटनय चान्यन पुशरुम पान।।०।। 


ज़िदगी टेछरा रस रस चोपुम, 

तुल नार बेबि मंज़ मेय साँन्पुम। 
अड फोट कोरनस संसार ग्रटनय।। 
जटनय चान्यन पुशरुम पान।।०।। 

सत पुरशन हुंज कथ मा मॉनिम, 

सोपनच माया सत ज़ॉनिम। 

ह्यस प्योस व्वसरयोस द्वह आयि छूबटनय।। 
जटनय चान्यन पशुरुम पान।।० ।। 


देय कॅर्य कॅर्य व्वतलेयि ब्रेंच म्याने, 
ठॅर्य थॉविथ गॅयि वति चाने। 

दुर वासनायव मन छुम छूयटनय।। 
जटनय चान्यन पुशरुम पान।।०।। 


बॉन्सि हुंद वर्ष फल द्राव मा तमि आयि, 
यमि आयि अन्द वाति ज्ञन्मन हुंद न्याय। 
दिह अभिमान छुमन तिम वत रट्न्य।। 
जटनय चान्यन पुशरुम पान।।० ।। 


'अभिलाषि' ख्यन ख्यन अँथ्य गछि सननुय, 
भगवान वुछनस छु भगवान बननुय। 

दयि नाव बोड व्वपाय छुय संकट॒नय।। 
जटनय चन्यन पुशरुम पान।।०।। 

मैति चाव लोलुक शराब 


साकया चैति हसॉ छुय सवाब, 

मैति चाव लोलुक सुय.शराब। 

दिल म्योन यॅचकोल यथ ब्यताब।। 
मेति चाव लोलुक सुय शराब।।० ।। 

बूजुम छु चे निशि दॅसतियाब, 

मॅसती छि तथ मंज़ लाजवाब। 

त्युथ चाव युथ रोज़ कामयाब।। 
मेति चाव लोलुक सुय शराब।।०।। 


पछ कर मे छुम सख इज़तिराब, 
सबर॒च मे डेज गाँमच तनाब। 

खँटय खॅट्य म थाव केंह दिम जवाब।। 
मेति चाव लोलुक सुय शराब।।०।। 


प्योमुत पथर गोमुत खराब, 

लव होत त फ्वलवुन जन गुलाब। 
पानस मे छुम सॉरिस॒य अज़ाब।। 
मेति चाव लोलुक सुय शराब।।०।। 

यौदवय चु चावख सुय शराब, 

श्वद चावतम त्रावुस म आब। 

चन सृत्य मै यियि ना नोव शबाब।। 
मेति चाव लोलुक सुय शराब।।०।। 


पवमान लॉग्यज़्यस बे हिसाब, 
वुछज़्यस न केह चय आबो ताब। 
दोदमुत बदन युथ गछि सेराब।। 
मेति चाव लोलुक सुय शराब।।०।। 


थोद तुलि मै युस दिल॒कुय नकाब, 
दिल प्रज़लि युथ ज़न आफताब। 
तैलि चलि मे येमि दिलकुय हुबाब।। 
मेति चाव लोलुक सुय शराब।।०।। 


'अभिलाश छु गुल्य गँड्यथय जिनाब, 
वॅन्यतोस केह कॅर्यतोस खताब। 

कर वाति अंद तॅम्यसुंद यि खाब।। 
मेति चाव लोलुक सुय शराब।।०।। 

आँही कॅर्यतोसे 


वछि वॉलिंजि लोला बॅर्यतोसे, 

अथ तुल्य तुल्य आही कॅर्यतोसे। 

गिलि साने दिल शाद केंर्यतोसे।। 

अध॒ तुल्य तुल्य ओही कॅर्यतोसे।।० ।। 


माजि मॉलिस व्वन्य करुन छु कन्यादान, 
काह दॅरिथय दिज़्योस दिवगौन जान। 
श्रूच पोन्या रुम रुम जॅर्यतोसे।। 

अथ तुल्य तुल्य आही कॅर्यतोसे।।० ।। 


कूर सॉनी पगाह येलि खसि वीगिस, 

जाम मालिनिक्य गँड्यज़्योस ग्वड प्रीगिस। 
चूनि रवप संज्ञ जामन जॅर्यतोसे । । 

अथ तुल्य तुल्य आहै कॅर्यतोसे।।०।। 


खान माजे व्वन्य गछुन ग्र पननुय, 
कर्म लीखायि कारतस क्या छु वननुय। 
वीद वचुना वीगिस पॅर्यतोसे।। 

अथ तुल्य तुल्य आही कॅर्यतोसे।।०।। 

गछ चु ड्यक्‌ बॅड बेयि रोज़ ख्वश त ख्वशहाल, 
ग्र चोनुय रूजिन मालामाल। 

स्वख त संपदा चंद्नय बॅर्यतोसे। 

अथ तुल्य तुल्य आही कॅर्यतोसे।।० ।। 


माजि मॉल्य संज़ ऑही फ्रच नीर्यनय, 
गरि पनने थ्यकृवनि ड्यक्‌ पूर्यनय। 
स्वख सामान दामान बॅर्यतोसे ।। 

अथ तुल्य तुल्य आही कॅरे्यतोसे।।० ।। 


डयक थ्यकवुन नेरि शेरि करम लोन चोन, 
असि छु विशवास फ्रूच नेरे अथवास चोन। 
सुलि ऑही गुलि म्यूठ कॅर्यतोसे । । 

अथ तुल्य तुल्य आही कॅर्यतोसे।।० ।। 


दैयव लीलायि कुस वनि केंम्य त क्याज़े, 
कोरि माल्युन युन छुय पेंछूय लाज़े। 
ड्यक म्यूठा ज्यूठ अज कॅर्यतोसे।। 
अथ तुल्य तुल्य आही कॅर्यतोसे।।० ।। 

कोरि माल्यव कूर हा दोहय लुकुमाल, 
ज़गतस वोत यी करान वाराहकाल। 

कोर यि ज़गतन तोह्य ती अज कॅर्यतोसे।। 
अथ तुल्य तुल्य आँही कॅर्यतोसे।।० ।। 


'अभिलाशस' कोरि हुंज़ कल द्रामच, 
यॅचकाल गोस यन योर ऑस आमच। 
अँछ मे लोसम शेठ म्यॉन्य कॅर्यतोसे।। 
अथ तुल्य तुल्य ऑही कॅर्यतोसे।।०।। 

वांगज वोर 


वांगज वॉरिस गोम अख ज़मान, 

जुव छुम ब्रमान गर गछुहा। 

गर म्योन स्वंदर स्वर्गस समान।। 
जुव छुम ब्रमान गर गछुहा।॥० ।। 


सुबहय सिर्यि यैलि ओस खसान, 
अचान म्यानिस आंगनस मंज़। 
आंगनक्य गुल ऑस्य सिर्यिस न्यमान ।। 
जुव छुम ब्रमान ग्र गछुहा।।०।। 


केंह आँस्य असान केंह ऑस्य लसान, 
कॅह ऑस्य मंदछान म्वख वुछ्थय। 
ऑविल्य देह ऑस्य शहस लमान ।। 
जुव छुम ब्रमान गर गळुहा। 1० ।। 


केह ऑस्य नॅव्य नॅव्य जामय पॉरान, 
कैंह ऑस्य जामन दिवान चाख। 
मस्ती मंज़ ऑस्य मस्तान ग्यवान।। 
जुव छुम ब्रमान गर॒ गुहा | ।० ।। 

केह आँस्य रंगदार व्यलास वॅलिथ, 
केह जन पानस मॅलिथ सूर। 

तिय व्यचॉरिथ ब्वद छम वोमान।। 
जुव छुम ब्रमान गर गछुहा ।॥० ।। 


केंचन मुशुक गौमुत मूरिथ, 

केंचन फीरिथ गोमुत रंग। 

स्वय गथ सॉनिस हालस छि प्रमाण।। 
जुव छुम ब्रमान ग्र गछहा।॥० ।। 


यैलि येलि ब्वद म्यॉन्य मुचरन यिवान, 
टाकार्‌ तिय छम हॉविथ दिवान। 

तिय वुछ वुछ छुम पान ज़न श्रमान।। 
सुव छुम ब्रमान ग्र गछुहा।।० ।। 


'अभिलाषस' रोव पनुन ठिकान, 
सुय गोस वकान योर यिनुक। 

नत कति वुठिहे सु पुरखू त॒ दुमान।। 
सुव छुम ब्रमान ग्र॒ गछ्ुहा।।०।। 

ते rr 
दिल वुछिहे 


अगर यि चोन लोल मे वार सनिहे। 
छवकन यि म्यान्यन बुलगार बनिहे।। 
ग्रकन छि अँन्दरी यि देग म्यानी। 
ह्वखन तवय यिम ज्ञ वुठ छि म्यॉनी।। 


व्वकन छि बॉलिंज मै दादि सृत्यन। 
टकन तवय दंद यि ज़्वय छि म्याँनी।। 
फ्वकन छु तॉसीर मे वुछन केह बुनि। 
थ्यकन छि वाराह यि टॉठ्य चॉनी।। 


शुमार रोस्तुय छि ब्यमार मेय हिव्य। 
अमार ह्यथ यिम दिलस.छि चोनुय |। 

छि गूट्य गूट्य तिम यि बूट्य न्यंगलान। 
यिमन ज़न अथि आव सु नुसखु चोनुय।। 


मे रूद अॅन्दरी यि नुसखु ललुवुन। 
बलुन छु बासान महाल म्योनुय।। 
रलुन मे पैयि सत्य तिमन फकीरन। 
यिमन छु वसि मंज़ यि दोद चोनुय।। 


श्री बद्रीनाथ अभिलाश 


छि म्यूठ ख्यनस क्रुठ स्यठा सँक्रेय। 
तवय मच्चर मन करान छु म्योनुय।। 
गहे छुस रगबध यिवान लोलस। 

गेह अमिस म्युल मशान छु चोनुय।। 


त्रचान छु बूजिथ यि चोन परहेज़। 
म्वचान मोहिस सोम्ब छु क्रंज़ म्योनुय ।। 
रवा छु दॉदिस दवा फकत चौन। 

मगर मे प्यौन गौछ तॉसीर चोनुय ।। 


फिराँरय गौमुत दिल करार यियिहे। 
हना यि दियिहे आराम पानस।। 

वॅटिथ ब॒ अँछ ज्ञ रॅटिथ यि निमहन। 
खेंटिथ बिहिथ युस अंदर मै पानस।। 


डेंटिथ रूजिथ चॅटिथ यिम परदय। 
अंदर ब अचृहा अथ शीशि खानस।। 
नोबुय नवाह ज़न यि दिल ति वुछिहे। 
दवा मे ती ओस ब्यमार पानस।। 

पान म्यान्यो मो लाग, औनये। 
कर व्यचारा येति छु नेरुनये।। 
अथ छौनये बेयि न्यथनोनये । 
कर व्यचारा येति छु नेरुनये।। 
आ 
ऑद्य आँद्य ओस गाशि मंद्युनये । 
लोसि सिरयि त यियि खोचुनये।। 
दोरि दुनिया छुन पोशिवुनये। 
कर व्यच्चारा येति छु नेरुनये।। 


